(«Oktaviano» orritik birbideratua)\nZesar Augustoren estatua bat.\nZesar Augusto (latinez Gaius Iulius Caesar Octavianus) (K. a. 63ko irailaren 23a - K. o. 14ko abuztuaren 19a) lehendabiziko enperadore erromatarra izan zen, askoren ustez, garrantzitsuena. Hala ere, berak princeps titulua (Senatarien lehenak hartu ohi zuen titulu hori) hobesten zuen, Errepublikaren ohiturei eta eurei eutsi nahi baitzien. 40 urtez Erromako botere osoa izan zuen. Haren agintaldiarekin batera azken mendeko gerra zibilak bukatu ziren. Bakea (Pax Romana) eta oparotasuna ekarri zituen.\n1 Estraineko urteak\nEstraineko urteak[aldatu | aldatu iturburu kodea]\nErroman jaio zen Gaius Octavius Thurinus izenarekin. Haren aita, Gaio Oktavio izenekoa ere, familia errespetagarri baina osperik gabekoa zen. Haren ama, halere, Julio Zesarren iloba zen.\nZesarrek Afrikako kanpainarako hartu nahi zuen, baina gazteegia zen. Hurrengo urtean, K. a. 46an, Hispaniako frontera joatea utzi zitzaion. Hara zihoazela, itsasontzia hondoratu zen. Kide batzuekin kostaratu ahal zen, baina etsaien eremuan. Zesarrengana iristea lortzeak harritu zuen Erromako diktadorea. Itzultzerakoan, gurdi berean joan ziren biak. Bitartean, Zesarrek testamentua isilean aldatu zuen.\nBoterearen eskuratzea[aldatu | aldatu iturburu kodea]\nK. a. 44an, 18 urte baino ez zituen Oktavianok. Hori zela kausa, etsaiek gutxiesten zuten. Laguntza eske, Zesarren beteranoen artean armada bat osatu zuen. Erroman, Marko Antonio eta Lepidorekin, Zesarren lagun nagusiekin, itun bat sinatu zuen: Bigarren Triunbiratoa. Bost urte irauntzekoa zen akordio honen bitartez, osatzaileek Erromako botere osoa hartzen zuten bere eskutan.\nMarko Antonio eta Oktavianok Bruto eta Kasioren kontra jo zuten orduan. K. a. 42an, Filipo batailan garaituta, Marko Brutok eta Kasiok haien buruaz beste egin zuten. Oktavio Erromara bueltatu zen. Marko Antonio, ordea, Egiptora. Hor Kleopatra azken faraoiarekin bizi hasi zen, Oktavianoren arrebarekin ofizialki ezkonduta bazen ere.\nMarko Antonio ekialdeko mugan borroketan aritu zen bitartean, Oktavianok haren boterea bermatzen zuen Erroman. Marko Antonioren kontrako propaganda sakabanatzeari ekin zion Oktavianok: egiptiar bihurtzen ari zela leporatzen zion. Azkenean, K. a. 32an, Marko Antoniok gerra piztu zuen. Azkar erabaki zen: Aktio kostan, Greziako mendebaldean, Oktavianoren itsas-armadak aurkariak erabat suntsitu zituen. Egiptora ihes eginda eta beste porrot baten ondoren, Marko Antonio eta Kleopatrak bere burua hil zuten. Oktaviano Erromako buru bakarra bilakatu zen.\nOktaviano princeps bihurtzea[aldatu | aldatu iturburu kodea]\nInperioaren mendebaldeak Aktio bataila baino lehen zin egin zion fidelitatea Oktavianori. Aktio eta gero, ekialdeak bide bereari ekin zion. Barruko borrokek Erromako mundua ia-ia bururik gabe utzi zuen. Orain ez zegoen prest norbaitek botere osoa edukitzeko. Oktavianok, beraz, agintea mantendu ahal izateko, zuhur jokatu behar zuen.\nLehen urratsa[aldatu | aldatu iturburu kodea]\nK. a. 27an, ofizialki Senatuari boterea bueltatu zion eta Egipto ere emateko prest agertu zen. Hori jakinda, plebeioak matxinatu ziren. Akordio batera iritsi ziren senatariak eta Oktavianoren sustatzaileak: Oktavianok mendebaldeko erdian eta Sirian prokontsul baten boterea izango luke. Probintzia horietan, %70 legioak zeuden. Senatuak Augustus eta Princeps tituluak ere eman zizkion. Augustus titulu erlijiosoa zen. Garaikideentzat, gizakide osoaren gaineko boterea adierazten zuen. Honela, halaber, Oktavianoren gerra garaia eta Augustoren bake garaia bereizten ziren. Princeps tituluak lehen hiritarra esan nahi du. Errepublikan, Estatuaren alde ongi lan egiten zutenek jasotzen zuten.\nSenatariak beti horren zelatan zeuden. Hala ere, Marko Antoniok eta Oktaviok senatari asko proskipzio zerrendetan jarri zituzten, eta haien aldeko pertsonaiez bete zuten. Ondorioz, Senatuak ez zuen Augustoren asmoa oztopatu.


Lau idazle gerlan | EIBZko liburutegia\nLau idazle gerlan\n2015/03/23 -n liburutegia-kargitaratuta\nNora Arbelbide /2015-03-15 / 2.119 hitz\nOrain dela 61 urte hasi zen Aljeriako gerlaren lekuko zuzen izan ziren Txomin Peillen, Jean-Louis Davant, Piarres Aintziart eta Xipri Arbelbide idazleak; gerlak eraginak «purgatu» eta egiari bere bidea egiten laguntzeko dute erabili literatura. Laurak bildu ditu BERRIAk.\nAljeriako gerlak (1954-1962) Aljeria independente egin zuen, eta 10.000 lagun hil. Rachid Taha artista aljeriarraren hitzak berriz hartuz, oraindik «Aljeria zintzurretik ezin irentsia dauka Frantziak». Garaian zerbitzu militarra segitzera behartuak ziren Frantziako Estatuko gizon gazte guztiak. Ipar Euskal Herritik 20.000 gazte joan zirela Aljeriara kalkulatua du Xipri Arbelbidek.\nEta horien erdian, lau idazle euskaldun. Laurek idatzi dute horretaz. Belaunaldi izoztu baten ordezkari, nolabait. Hala deitzen du beren belaunaldia Jean Louis Davantek. Gerlak belaunaldi oso bat «izoztu» duela dio. Aski ezezkorra da. Politikan ez duela deus eman, haren iduriko: «Belaunaldi horrek ez du jaso behar den ikasgai politikoa. Asko sartu dira gerlari ohien mugimenduan, mentalitatean. Frantziar nazionalismoaren errekuperazio bat izan da». Besteak, berriz, baikorrago daude, euskal abertzaletasunaren hastapen haietan, gutxiengo horretan Aljeriakoak zenbait oraindik gehiago konbentzitu zituelakoan edo. Hasteko, laurek argi, Euskal Herriaren historia ulertzeko, gerla hartan gertatua, gazteek jasana eta jasanarazia ulertu behar dela. «Guk 20.000 euskaldunek bizi izan dutena dugu aipatu. Ez da erraten ahal ez dela Euskal Herria hori», azaldu du Xipri Arbelbidek. Eta Piarres Aintziartek borobildu: «20.000 soldaduek ez dute aipatu, guk aipatu dugu. Euskal Herriarentzat idatzi dugu». Hori eta gehiago izan dute solasgai lau idazleek, Arbelbidek, Davantek, Aintziartek eta Txomin Peillenek. BERRIAk elkartu ditu, Kanalduderen laguntzarekin.\nOfizier kargua ukaturik\nLaurei proposatu zieten Frantziako armadako ofizier kargua. Eta laurek ukatu. Ikasketak eginak zituztelako proposatu zitzaiela pentsatzen du Arbelbidek: «Klasean hiru baginen batxilergoarekin. Eta hirurak automatikoki sartu gintuzten ofizier izateko eskolan. Baina bik ez genuen onartu». Koronelak deitu zuen ondoren, zergatia eskatuz. Apez gisa Afrikara joateko asmoarekin justifikatu zuen Arbelbidek: «Ni joaten banaiz Afrikara eta han gerla baldin bada gero, ene jendeen kontra eginen dut gerla? Ez dut ari izan nahi horrela». Eta koronelak ihardetsia irriz gogoratzen du: «Zozotzat hartzen gaituzu, ala?».\nAintziart zigortu zuten kargu hori errefusatzeagatik. Baina ez da damutzen. Karguaren ukatzea garrantzitsua zitzaion: «Ez nuen arduradun izan nahi gerla horretan. Eta nahi nuen soldadu xumeekin egon». Davantek ere arrazoi berarengatik baztertu zuen proposamena: «Ofizier izanez, 30 gizonen buru ginen. Eta hor zer egin behar genuen? Presoak fusilarazi, torturarazi, horrelako ardura baten azpian sartzen ginen». Eta gizonak, gainera, hauexek: «Inkontziente ziren gazte batzuk», azpimarratu du Arbelbidek. Davanten adibidearen haritik, Hoztako gazte baten lekukotasuna bildua du bere liburuetan: «Ez zen behin ere jalgia bere herritik. Oinez joan zen Bunuzerat, Mauleko bidea hartzeko, autobusa hartzeko. Bunuzera heltzean, so egin zuen ezker, so egin zuen eskuin: ‘Ze mundu zabala!’. Imajina ezazu mutiko hori Aljerian gertatu delarik, kaka horietan. Nondik nahi duzu iharduki dezan? Ez da posible. Guk bagenuen kultura bat eta prestakuntza bat haiek ez zutena».\nZahartxoago ere bazirela dio Davantek: «Guk hogeita zenbait urte bagenituen». Peillenek: «Kurritu ginen». Davantek: «Bai, hori. Eta irakurri genuen. L’Express orduan arras Aljeriako gerlaren kontra zen. Bi sos banituelarik France Observateur edo Temoignage Chretien erosten nituen aldizka. Eta hor gauza horiek agertzen ziren: han ez zela ordenaren zaintzea, han gerla zikin bat zela. Eta tortura bazela. Edonor garbitzen zutela».\nOroren buru, ikasia armadak armadaren alde erabiliko zuela espero bazuen, hauek laurek izpiritu kritikoa zorrozteko zuten erabili.\nEkintza lazgarrien lekuko\nLauretako inork ez zuen zuzenki torturatu, ez hil. Aintziart izan zen bakarra, izatekoz, kasik hil zuena: «Tiratzear nintzen. Baina nik xantza ukan dut. Gure batailoian urte bat barne 28 hil izan dira. Marokoko muga ez zen urrun, eta pasaia bazen. Handik heldu edo hara joaten ziren fellaghak [Aljeriaren independentziaren aldeko soldaduak]. Nik xantza ukan dut. Lehen aldiz tiro bat entzuten delarik izutzen da. Baina ez zen deus. Bi hornitzaile ziren erreka batean gordeak. Izutu ziren, eta haiek zuten lehenik tiratu. Ene aitzinean zen sarjentuak zituen zutiarazi. Baina beldurra, ez dut besterik ukan, beldurra».\nAldiz, laurak lekuko izan ziren. Hasteko, torturenak. Aintziartek ez zituen ikusi zuzenean, baina bai «entzun». Murruaren bestaldean: «Hor zituzten egiten galdeketak, delako informazio zerbitzuetako ofizierrek. Gu leher eginak jinak, nahi genuen lokartu. Baina garrasiak abiatzen ziren». Ondorioak, ordea, ikusi zituen: «Biharamun batean ikusi genuen fellagh bat jalgitzen. Ez zuen atorrarik eta bizkarra urratua zuen ganibet ukaldiz edo. Oroit naiz nola soldaduak joan ziren ikustera halako kuriositate batekin». Omonierrak nola justifikatu zituen ekintzak ere gogoan du Aintziartek: «Arabiarrak ez zirela gizakiak erranez. Gisa batez ofizier zen, soldadu, apez izan baino lehen. Baina gerla zen».\nPeillen erizain gisa izan zen lekuko. Sarjentu baten ikustera bidali zuten informazio bulegora. Hara iritsi, gelako atea jo, sartu eta hor ikusi zuen: «Bazen gizon bat biluzik, lotua. Bazituen elektrodo batzuk barrabiletan, beste bat ahoan. Eta elektrika sorgailu batekin elektrizitatea egiten. Eta gizona lehertzen ari. Animalia bat hiltzen ari delarik bezala ikusi dut hori». Arbelbide bi tokitan egona zen Aljerian. Eta bi toki eta informazio zerbitzuetako ofizierrarentzat txoko bat bazen. Hura beste leku batean egoten zen mezuen transmititzen, irrati bidez. Baina hara behin baino gehiagotan agertu zitzaion sarjentu bat pilen xerka. Eta bazekien pilak elektrika sorgailuarentzat zituztela.\nTorturaren larritasuna baztertu gabe, halere, Arbelbidek azpimarratu du tortura anitz aipatua bada, aitzitik, ez dakiela zergatik ez den aipatzen jendeen hiltzea. «Torturatua dena gehienetan bizirik ateratzen zen. Baina jendeak garbitzen zituzten oiloen gisan! Erran behar dira gauzak diren bezala». Oroitzapen bat badu horren lekuko. Telegrama bat bi karta postalen pausatzeko baimena eskatzen zuena. «Denek konprenitu genuen bi pertsona hil behar zituztela. Handik eta zenbait denboraren buruan, lagun bat aurkitu nuen, eta zer pasatu zen galdegin. Eta hark ihardetsi: ‘Bi? Preso ziren andana bat dituzte elkartu, eta denak hil’». Beste gisa bereko oroitzapen bat badu. Orduan emazte, haur eta denak zituzten hil: «Izan dira horrela zenbat?». Davantek ere torturak ez ditu ikusi, baina… «Inteligentzia zerbitzu batean bereizia nintzen. Dosierrak ikusten nituen pasatzen. Lerroen artean irakurtzen jakin behar zen». Eta Davantek jakin.\nKonplize «nahi ala ez»\nHortik eskapatzeko gogorik ote? Hori ez zitzaiela burutik pasatu aitortu dute laurek. «Norat joateko?», laburbildu du Davantek. Bizkitartean, hor daude gertakariak. Behartzen dutenak gogoetatzera. «Tortura behar da kondenatu. Frantziak egin baitu sistematikoki, eta anitzek, sadismoz. Gure informazio zerbitzuetako hark ikusi zituelarik guk preso hartu genituen biak, bi presoak hari ekartzeko galdegin zigun: ‘Irri egin dezagun’. Beraz, plazer zuen», gaitzesten du Aintziartek. Baina, baina bat badu Aintziartek: «Fellaghak arrastatzen zenituelarik, bazekien hark non ziren haren lagunak. Aljeriako gerla gerrilla da. Erran nahi du ez dakizula non den etsaia. Gerrillak maleruski, objektiboki, tortura inplikatzen du. Ez da normala moralki. Baina nola egin? Ala deus ez jakin eta zeure burua kondenatu? Behar duzu jakin non duzun etsaia; bestela, zu zara hila izanen edo zure laguna». Eta horra Aintziarten galdera: «Non da galdeketaren eta torturaren muga? Noiz da hasten tortura? Gerla ez da hasi behar. Frantsesez irakurri dut perpaus bat dioena gerlak ekoizten duenaz elikatzen dela gerla. Gerla hasi eta…».\nDavantek logika hori «konprenitzen» duela ihardetsi dio Aintziarti, baina ez dela «normala» berretsiz behin eta berriz. Bien arteko eztabaidatxo bat sortu eta, hona Davanten gogoeta: «Baina hori egin behar dute ofiziokoek. Ez 20 urteko Hoztako edo Larrabileko semeek. Horregatik, nik diot politikoek dutela ardura. Horiek ditut nik begietan beti. Nolaz igorri gaituzte hara? Prestakuntzarik batere gabe. Ez buru ez buztanik ez zuen gerla batera? Ez zen ongi ateratzen ahal gerla hasiz geroz. Zortzi urteko gerlaren ondotik zer gertatu da? Aljeria galdu da. Dena galdu da. Militarki irabazi da, baina beste guzia galdu da. Gerla inutil bat izan da. Gu gerla inutil batean soldadu izan gara. Gainera, gerla galtzaile gisa ikusiak gara. Zilegi ez zen gerla baten galtzaile gisa ikusiak gara. Guk zer ospatu behar dugu? Deus ez. Gure ahalkea?».\n«Konplize» sentimendua hor dute. Hilketa edo torturetako aktore zuzen ez badira izan ere. «Konplize ginen, nahi ala ez. Argi eta garbi» dio Davantek. Besteek baieztatu dutena. Eta hortik hel daitekeela trauma eta idatzi beharra. «Nik hasteko hortik dut», Davantek beti.\nTrauma kolektiboaz duda zenbait ditu Arbelbidek: «Ez dakit anitzek drama gisa sentitu duten. Hori besterik da oraino». Davantek berriz baietz uste: «Nire ustez, batzuek gaizki lo egiten dute. Andana batek».\nLagun baten tristura oraindik gogoan iltzatua du Aintziartek: «Ni baino bi hilabete lehenago bazuen La Quille [bizitza zibilera sartu aitzineko azken eguna, besta eguna]. Oraino ikusten dut bere ohean jarririk bere zakua prest kamioiaren beha Frantziara joateko. Burua apal, fitsik erran gabe eta triste. Eta erran nion erdaraz: ‘Ohartzen zara azken eguna dela?Amaitu da! Hori guzia bururatua da!’ Baina hark erran zidan ez dela gehiago lehen bezala izanen. Hortik isildu da jendea». Idaztea, oro har, belaunaldi oso baten terapia gisa ikus daitekeela baieztatu dute laurek. «Segur. Batzuek ez dute aipatu nahi», Davantek.\nHorren erdian, literatura\nBatzuk mintzatzeaz beldurtu badira ere, laukoteak ez du beldur hori sentitu. Zergati nagusia, traumaren haritik doa: «Lehenik, purgatzeko, tripako minen aterarazteko» Arbelbidek. «Nik ere zakuaren husteko» baieztatu du Davantek. «Behar» bat zuela: «Ene burua ikusi dut alemanak Maulen okupazioz zirelarik bezala. Nik ikusi nituen Maulen. Ene burua horrela ikusten nuen Aljerian. Hori da trauma handi bat». «Mina eztitzeko egin dut. Hitza da erremedioa gisa batez. Literatura hori da», bere aldetik, Aintziartek. Eta gero, «jakinarazteko», Arbelbidek: «Nehork ez baitzekien zer pasatu zen han zuzen. Han ibiliek ukatzen dute oraino ere». Davantek: «Ez da ez dakitela, baina ez dute nahi ere jakin». Aintziarten analisia ere bide beretik doa: «Zergatik ez den mintzatzen gerlari ohi bat? Beldur baita ez dadin sinetsia izan».\nHorren guztiaren aurka, idaztea baino hoberik ez: «Nola jakinarazi, ez bada idatziz?» galdetu du Arbelbidek. «Idazten duzu ez duzulako hitz egiten», Aintziartek. Davantek: «Erraten ahal ez duguna idazten dugu». Peillen gaiaz idazten hasi bada, «tortura salatzeko»izan da. Hasieran, testu bat idatzi zuen horretaz: «Frantsesera itzuli nuen. Igorri nuen Parisera. Eta badakizu nork testuaren kontra egin zuen? Pierre Ibarrondo sozialistak. Guy Mollet eta Mitterrand errudun hutsak ziren. Nor zen barne ministroa tortura abiatu zelarik? Mitterrand».\nPeillenek gogoratu du bere ipuinetan ikuspegi anitz dituela bildu, eta horien artean, batzuk «arabiarra» izan balitz bezala idatzi ditu. «Independentista gisa». Nabarmendu du hori ere berritzaile zela garai hartan. Ikusiak liburura pasatzea urrats bat baita. «Irakurtzeko interesantea behar duzu izan», dio sinpleki Arbelbidek. Eta idaztean bada denbora denaren errateko. «Mintzo zarelarik, hemen poxi bat erranen duzu, hantxe beste poxi bat. Izkiriatzean nahi duzun guzia erraten duzu».\nAintziartek: «Literaturaren bidez, beharbada, hobeki pasatzen da. Idaztean irakurlea gogoan duzu beti. Literatura, lehen kolpean, halako konfesio bat da, Rousseau eta San Agustinen zentzuan. Kontatzen duzu. Baina emeki-emeki hitzen amodioz edo hitzen graziaz, beste mundu bat sortzen duzu. Jasangarri bilakatzen duzu». Ondoko auzoari baieztapen baten xerka: «Idatzi dukalarik halere plazer bat sentitu duk? Sendatu haiz doi bat?». Davanten erantzuna, Arbelbidek errana bereganatuz: «Purgatu. Purgatzeak on egiten du. Tripa husten duk».\nMundu bibliko bat zenaz\nAhantzi nahi ez diren memento eder batzuk ere badituzte laurek. Eta horri lotua ere badute idazte prozesua nonbait: «Oroitzapen biziki onak ditut», dio Aintziartek. «Adiskidantzaren oroitzapenak. Ez dut egundaino geroztik horrelako adiskidantza sentitu lagunen artean. Kalapita bat ez da urte batez izan. Gauza bera bizi genuen, eta zinez elkar maite genuen. Zinez. Humanoki hori aberastasun izugarria da. Liburuetan irakurtzen da hori, eta bizi izan dut. Eta orain ere aipatzean halako plazer bat sentitzen dut. Zoriona ene baitan».\nDavantek ere ñabardura hau ekarri nahi izan du: «Nik, bitxi bada ere, Aljeria maitatu dut». Beste hirurek baieztatu dutena. «Eta musulmanenganako errespetu handia dut». Haur aljeriarrei noiztenka goxoki eta bixkotxak ematen aritzen zen Aintziart: «Hunkigarria zen. Guretzat bake egunak. Gero debekatu ziguten ematea. Bixkotxa horiek hartzen zituzten jaten emateko gerlarieri». Bizkitartean, sentimendu hau nagusitzen zitzaion: «Orduan sentitu dut: ‘Ni ez naiz hemengoa. Haur horiek dira horkoak’. Ez zen gure lurra». Davantek: «Hori hastetik agerian zen. Ez gaude etxean hemen».\nPeillenek honela ditu deskribatu: «Bizi ziren pixka bat Palestina zahar batean. Kristoren denborako Palestina gisa ikusten nuen. Jendeak jantziak ziren Kristoren garaian bezala. Bizi ziren Kristoren garaian bezala. Beste mundu bat zen». Davanten iduriko: «Mundu bibliko bat zen. Eta gu hara gerla zikin baten egitera. Hori ez da barkatzen ahal».\nOroitzapen goxoen bila Bardeetara joaten dela aitortu du Aintziartek: «Gisa batez Aljeriako oroitzapenak deuseztatzeko». Arbelbidek baieztatzen diona: «Aljeria da han». Han «bakea»aurkitzen du Aintziartek: «Ze isiltasun. Hori plazer hutsez egiten dut. Frankotan gertatzen zait: ‘To! Aljeriako alfatustak bezalakoak dituk horiek’ pentsatzea. Baina hemen ez duk gerla. Bakea duk. Artzaina ikusiko diat ixtantean».\n«Behin Euskaltzaindiaren Erlea aldizkarian Bernardo Atxaga buruak Ipar Euskal Herriko idazleei leku bat egin zien. Eta guk batere elkarrekin mintzatu gabe Aljeriaz idatzi genuen», gogoratzen da Davant. «Eta gero, Xiberoko Bozan, gazteek erran zidaten Iparraldea aipatu behar genuela, eta ez genuela egin. Baina gu, idazle gara, eta nahi duguna idazten dugu. Xakurrak mihia ekartzen du min duen lekura. Horrela sendatzen du». Gehiago dena, ez dela kasualitatea guztiek Aljeriaz idatzi izana. Peillenek beste anekdota hau du horren haritik: «Aldizkari baterako Aljeriaz idatzi nuena ezin zutela publikatu erran zidan Ibarrondok, ez baitzen euskal gaia. Eta nik erantzun: ‘Shakespeareren Julius Cesar zer da? Ni ez naiz Shakespeare, baina hark ingelesez idatzi zuen, ez latinez’. Nik idatzi dut Errumaniaz, Ceaucescuz, Alemaniazâ eta beste. Beste munduak ere ezagutu behar dira».\nKategoria Berria egunkaria, Historia, Literatura, etiketak 2015, Aljeriako gerla, Berria, Historia, Jean Louis Davant, Literatura, Piarres Aintziart, Txomin Peillen, Xipri Arbelbide by liburutegia. Gorde lotura.


Akatsak hautematea proba-bankuetan simulazioak eginez\nIK4-TEKNIKER-ek prozedura integralak garatzen ditu, hau da proba-bankuak, simulazio birtuala, monitorizazioa denbora errealean eta analitika aurreratuko tekniken aplikazioa barne hartzen dituztenak. Hala, ekipamenduen eta osagaien egoera ezagutu dezake, eta beren mantentze-lana hobeto kudeatu.\n4.0 Industriak aurrera egiten du etengabe, beraz, makina, ekipamendu eta osagai adimendunak sortu dira. Tresnok konektatuta daude, eta gai dira beren mantentze-lan beharrei buruzko datuak emateko.\nInformazio hori balio erantsi handia da azken bezeroentzat, izan ere, prozesuak eraginkorragoak dira eta, beraz, lehiakorragoak dira. Horrez gain, fabrikatzaileentzako negozio-eredu berria ere sorrarazi du, alegia, ekipamenduen balio-bizitzan zehar mantentze-lan zerbitzua eskaintzean (zerbitizazioa) oinarrituta dagoena.\nDatutik adierazlera: prozedura eta ikuspegia\nAnalisiak egiteko eta datuak modelatzeko tekniken aurrerapen esanguratsuari esker, hainbat aukera daude akatsen berri eman dezaketen eredu prediktiboak garatzerako orduan.\nMachine Learning eta Deep Learning teknikekin, adibidez, errazagoa da arazoak aurreikusteko lagungarriak diren adierazleak aukeratzea eta ulertzea, eta, gainera, adierazle horien bilakaera aurreikusteko balio dute. Alabaina, akatsak aurreikustea ez da erraza.\nSimulazio-teknikek, gainera, zeregin garrantzitsua dute eredu prediktiboak aberasteko orduan. Simulazio birtualarekin, ekipamenduen eredu digitala (digital twin) egin daiteke, eta proba-bankuan, berriz, ekipamenduaren jokabidearen simulazioa, ekipamenduak muturreko baldintzetan jarriz.\nProba bankuak, ekipamenduen eta osagaien jokabidearen simulazioa egiteko\nIK4-TEKNIKER-ek esperientzia zabala du osagai kritikoak balidatzeko egin behar diren proben konfigurazioen eta prozeduren garapenean.\nZehazki, esperientzia du osagaien, ekipamenduen eta makinen diseinuan; osagaiak degradatzeko eta hutsegiteak gertatzeko mekanismoen ezagutzan; sentsoreen eta seinaleak harrapatzeko sistemen garapenean; proba bankuak pertsonalizatuen garapenean, bezeroaren beharren arabera; saiakuntza protokolo zehatzen diseinuan; bai eta seinaleen prozesatzean eta adierazleen identifikazioan ere.\nEgoerara egokitutako proba bankuetan osagaiekin simulazioa egitean, zuzenean jakin ahal da ekipamenduen eta osagaien jokabidea, bai baldintza errealetan bai muturreko (azeleratutako) baldintzetan. IK4-TEKNIKER-ek tribologia laborategi osoa du; bertan, 26 tribometro inguru eta probak egiteko 7 proba bankuak daude. Ekipamendu horien artean daude, besteak beste:\nEngranajeak egiaztatzeko FZG proba bankua, higadura, gainazaleko nekea, bibrazioak, transmisioko hutsegiteak eta potentzia-galerak aztertzeko. Probak araudipean edo egokitutako prozedurekin. Lubrifikatzaileen eta koipeen azterketa.\nProbak egiteko TESSA proba bankua, zigilatze-sistemak analizatzeko; horretarako, frikzioa, higadura, ihesak, eraginkortasuna eta abar aztertzen dira, laneko ohiko konfigurazioaren eta baldintzen simulazioa eginez.\nErrodamenduak egiaztatzeko proba bankuak, lubrifikatzaileak, koipeak, gainazaleko nekea, bibrazioak, WEC, osagaiaren hutsegiteak eta abar aztertzeko. Probak araudipean (DIN 51819) edo prozedura propioekin.\nProbak egiteko GPS proba bankua, simulazioa egin eta abiadura-kaxako hutsegiteak hautemateko.\nAzken finean, osagaien jokabidea ezagutzen denean, zerbitizazioan oinarritutako negozio-ereduak garatu ahal dira, hau da, ekipamenduen mantentze-lan aurreratuko zerbitzuen eskaintzan ardaztuta daudenak.


Ebanjelioak IV (San Markosen ebanjelioa) | Erlijioabizi.com\nEbanjelioak IV (San Markosen ebanjelioa)\nBy Egoitz Telletxea ⋅ 31 octubre, 2012 ⋅ Post a comment\nFiled Under Bitxikeriak, Ebanjelioa\nEgilea nor den ziur jakiterik ez dago. Baina daitekeena da, antzinako tradizioak dioenez, Pedro eta Paulorekin estu l otua dagoen Markos delakoa izatea: Pedrok ezaguna zuen (Eg 12,12) eta geroztik Pauloren eta Bernaberen misio-lagun izan zen (Eg 12,25; 13,5); azkenik, Erroman ageri zaigu Pedroren ondoan (1 P 5,13).\nLau ebanjelioetan laburrena den hau Erroman bertan idatzi zuen Markosek segur aski; horretara garamatzate, tradizioaz gainera, idazlearen zenbait latinismok edo Erromako usadio berezien zenbait aipamenek, hala nola emazteak senarrarengandik dibortziatzeko duen eskubidearenak (10,11-12).\nK.o. 70. urte aldera idatzi zuen, ordu arte ahoz nahiz idatziz zatika eta banaka jasoak zeuden Jesusen irakaspen eta egintzak liburu batean bilduz. Bera izan da horretan lehenengoa, kristauen literatur mota berria sortuz, biografia baino gehiago katekesia helburu duelarik. Hiztegi murritza eta estilo sinple eta traketsa baditu ere, kontalari trebea dugu Markos: kontakizunak bizi-bizi, ñabarduraz eta zehaztasunez beteak eta oso egoki eraturik ematen dizkigu.\nErromako kristau-elkarteren batentzat idazten du segur aski. Bertan gehienak ez dira judu; hortik juduen zenbait esaera eta usadio esplikatu beharra (ik. 5,41; 7,3). Egoera gogorra bizi dute, bai juduek eta bai jentilek gorroto dietelarik: mespretxua eta tratu txarrak ugari, baita pertsekuzioa ere (Neronen garaian, K.o. 64an). Inoiz baino beharrezkoagoa dute Jesus Mesias gurutziltzatuari begiratzea, zer eta nor den ongi jabetzea, haren jarraitzaile izaten ikasteko eta haren ondoren gurutzea eraman ahal izateko.\nTradizioz eta Elizako Aitek erraten digutenagatik Markosen ebanjelioa Pedroren ebanjelioa litzateke, hau da, Markosek egin zuen bakarra Pedrok predikatutakoa biltzea baino ez zen izango kontuan edukita Pedroren bidai laguna izan zela Erroman, bai eta hura preso egon zenean bere idazkari eta itzultzaile. Estua omen zen Pedro eta Markosen arteko erlazioa apostoluen printzeak “nire semea” deitzen baitio.\n• Markosen benetazko izena Joan zela eta bere amak Maria izena zuela?\n• Uste denaren arabera Ejipton predikatu zuela han Eliza zabalduz eta Koptoek haien patroitzat daukatela Alejandriako lehen gotzain izan zelako?\n• Koptoen Aita Santuari San Markosen ondorengo deitzen zaiola?\n• Lorenzo Perosi handiak eta Oswaldo Golijov musikariek Markosen ebanjelioan oinarritutako pasio musikala konposatua daukatela?\n• San Markosen gorputza merkatari italiarrek Alexandriatik Veneziara eraman zutela eta horregatik dela Markos hango patroia?\nZenbat gotzain mota daude? I\nJainkoa, bizi eta batasun iturria. Kristauen batasunaren aldeko otoitz-astea.


Svetlana Baeva kaletarra, "Baserria" saioko 2. edizioko lehiakidea | | Baserria | EITB\n"Nire euskara maila hobetzera nator "Baserria" saiora"\nDuela hiru urte etorri zen Errusiatik Euskal Herrira, bere mutila bertakoa baita, eta euskal kulturarekin maitemindu zen. Euskara ikasten hasi zen eta gaur egun, B2 maila dauka. Hobetzen jarraitu nahi du.\nSvetlanak dakizkien bost hizkuntzetako bat da euskara. Errusiera, gaztelania eta ingelesa ere hitz egiten ditu eta txinera ikasten aritu zen. Itzultzailea da izatez, nahiz eta gaur egun idazkari lanetan ari den.\nIzaeraz, emakume goxoa, alaia eta hiztuna da. Jendea ezagutzea gustatzen zaio eta beti dago laguntzeko prest. "Nik laguntza beharko banu ez nuke lotsarik izango eskatzean eta nirekin berdina egitea gustatuko litzaidake".\nEztabaidak, ordea, ez ditu batere gustuko. Aurreko edizioko Axun du erreferente: "bera bezala, ez nintzateke sartuko eta lasai egotea gustatuko litzaidake". Hala ere, zerbait gustuko ez badu, esan egingo du. Izan ere, bere ustez, "derrigor hitz egin behar da momentuan momentukoa, ondoren arazo handiagoak ez izateko".\nEgin beharreko probei dagokionez, bere ustetan, talde lanik ez badago, lehiaketa onik ez dago. Kasu batzuetan, gainera, lidergoa hartzeko prest egongo litzateke. "Beti ere egoera kontrolatzen badut", dio.\nGoienetxeatarrak lur jota daude Zigor eta Sveta kanporatu dituztelako


URDAIBAI - BASQUE COUNTRY MAGAZINE\nUrdaibaiko Biosferaren Erreserbak 230 km2-ko azalera du (Bizkaiko lurraldearen % 10), eta Oka ibaiaren bokalean dagoen Urdaibaiko estuarioak osatzen du. Estuarioaren inguruan, hainbat herri daude, Gernika, adibidez. Oso aukera ona da Urdaibai osoa goitik ikustea, hala nola, Oiz mendiko begiratokitik. Mendiak 1.036 m-ko garaiera du, eta aproposa da Urdaibairen edertasunaz eta dimentsioez jabetzeko. Halaber, Ereñozarreko San Migeletik edo Atxarreko San Pedrotik ikus daiteke, eta, diotenez, bi leku horiek dituzte erreserbaren ikuspegirik onenak. Bestela, mundu fantastikoa gustuko dutenak Mendatan dagoen “Bizkaiko Balkoira” joan daitezke. Oiz mendiaren hegalean kokatuta dago, Astoganako gailurraren azpian. Ama Birjinaren irudi batek bertara hurbiltzen diren ausartak babesten ditu, diotenez leku horretan sorginak biltzen baitziren akelarreak egiteko. Zalantzarik gabe, gustu oneko sorginak ziren (eta ikuspegirik onenak zituzten ere).\nKondairak alde batera utzita, Urdaibaik oso aberastasun ekologiko handia du, eta leku paregabea dela esan daiteke. Mundakako edo Gernikako estuarioa ere deitzen zaio, eta Euskadiko hezegunerik garrantzitsuena da, benetako altxorra ornitologia gustuko dutenentzat. Izan ere, Hegaztientzako Babes Bereziko Eremua da 1994. urteaz geroztik. 200 espezie baino gehiago iristen dira bertara beren migrazioetan. Horietako batzuk ezohikoak dira Penintsulan, hala nola, branta musuzuria, beltxarga oihularia, izotz-ahatea eta eiderra. Izaro uhartean, Euskal Kostaldeko uharterik handienean, itsas hegaztien koloniarik handiena bizi da. Sarbidea ez da librea, baina itsasontzi batzuek ibilbideak egiten dituzte uhartea ezagutzeko. Beste itsas ibilbide batzuetan, berriz, zetazeoak ikus daitezke; inguru horretako beste jarduera zirraragarri bat da.\nBestalde, Urdaibaik oso nortasun desberdineko eta denen neurriko hamabi hondartza ditu: hondartza handiak (Laida eta Laga, adibidez) eta itsaslabarretako kala txikiak (hala nola, Antzoras eta Lapatza). Guztien artean, Mundakako hondartza da nazioartean ezagunena, surflarien hondartza baita. Hondartza horretan sortzen den ezkerreko olatuak mundu osoko kirolari asko eta asko erakartzen ditu, eta oso giro alaia ematen diote herriari. Urdaibaiko inguruetan, Gaztelugatxeko Doniene eta Gernikako hiribildua ditugu. Gernikan, zuhaitz sinbolikoa eta Juntetxea ikus daitezke; oso bisitaldi gomendagarria da. Gaztelugatxeko Biotopo Babestuak Bakioren eta Matxitxako lurmuturraren artean dagoen Bizkaiko kostaldearen tartea hartzen du, eta bertan bizi diren espezieen artean, ekaitz-txoria dago, Europako itsas hegaztirik txikiena.\nUrdaibaiko Biosferaren Erreserban, Urdaibai Bird Center zentroa kokatzen da, eta hegaztien, haien migrazioen eta habitaten ikerketa eta zabalkunde zientifikoan dihardu. Paduretako behatokietatik, ikertzaileek esku artean dituzten proiektuen lekuko dira bisitariak. Aranzadi Zientzia Elkarteak kudeatzen du, eta bertako instalazioen artean, ikus-entzunezko moduluak dituzten gelak (Euskalmeten meteorologiaren zabalkunderako gela eta zabalkunde zientifikorako gela), hiru begiratoki, hitzaldietarako gela bat eta harrera-eremua nabarmentzen dira. Bertan, Atlantiko Ekialdeko Ibilbidearen barruan Urdaibai kokatzen duen mapa bat dago ikusgai bisitarientzat.\nAholku bat nahi? Bisitatu Santimamiñeko koba (Bizkaiko Historiaurreko aztarnategirik garrantzitsuena), Foruko erromatarren garaiko herrixka, eta, jakina, Omako Basoa (Agustin Ibarrola euskal pintore eta eskultorearen obra artistikoa). Azken horretan, margotutako pinuen forma desberdina da leku batetik eta bestetik begiratuz gero. Ipuin magiko batean murgilduta egotearen sentsazioak harrapatuko zaitu berriz ere.


Barcina Lehendakariak “1512. La conquista de Navarra. Historia y Derecho” liburua aurkeztu du Madrilen\nBarcina Lehendakariak “1512. La conquista de Navarra. Historia y Derecho” liburua aurkeztu du Madrilen osteguna, 2012.eko maiatzak 17\n1212 eta 1512 mendeurrenei buruz Nafarroako Gobernuak sustatutako hamar argitalpeneko bildumaren barnean dago\nBarcina Lehendakaria, Floristán (ezkerrean) eta Dalán (eskuinean) alboan dituela. ( irudia handitu )\nNafarroako Lehendakari Yolanda Barcinak "1512. La conquista de Navarra. Historia y Derecho" ("1512. Nafarroako konkista. Historia eta Zuzenbidea") liburua aurkeztu du asteazken honetan, arratsaldez. Liburua Nafarroaren konkistari buruzkoa eta ondoren Gaztelaren barnean nola sartu zen, horri buruzkoa da.\nLázaro Galdiano Fundaziioaren egoitzan egindako ekitaldian egileek ere parte hartu zuten: historialari nafar Alfredo Floristán-ek, Alcaláko Unibertsitateko Historia Modernoaren kateraduna denak, eta Mercedes Galán-ek, Nafarroako Unibertsitateko Zuzenbideko Historian irakasle denak.\nBertan izan ziren ere, eledun eta Kulturako, Turismoko eta Erakunde Harremanetako kontseilari Juan Luis Sánchez de Muniáin eta Madrilgo Gobernuko ordezkari Salvador Estébanez ere.\nArgitalpena Nafarroako Gobernuak Nafarroako Unibertsitatearekin, Diario de Navarrarekin eta Caja Navarra-Banca Cívicarekin lankidetzan argitaratutako hamar liburukiren barnean sartzen da, aurten ospatzen diren mendeurrenei buruzkoak direnak: Navas de Tolosako batailaren (1212) zortzigarren mendeurrena eta Nafarroako konkistaren (1512) bosgarrena eta hark ondoren monarkia espainiarrean izan zuen sarrera.\nLázaro Galdiano Fundazioako aretoa jendez gainezka. ( irudia handitu )\nLiburuek hiru mende horietako Nafarroako bizimodua hainbat alorretatik (historikoak, politikoak, kulturalak, etnografikoak eta erlijiosoak) aztertzen dute\nNafarroako Unibertsitateko irakasle edo doktoreek (Alfredo Floristán salbu, Alcaláko Unibertsitateko katedraduna) prestatutako liburu bakoitzak 100 orrialde inguru ditu. Era horretan, haietako bakoitzean jorratutako gaiari buruzko dibulgaziozko laburpena bilatu nahi izan da, zehaztasun historikoa haren dibulgaziozko izaerak eskatzen duen arintasunarekin bat eginez\nJesús María Usunáriz-ek koordinatutako bildumak Nafarroako historiografiaren gai klasikoak gaur egun ikertzen ari diren beste gai batzuekin nahasten ditu. Oro har, herritarrentzat gai ezezagun samarrak dira, iraganeko Nafarroako gizon eta emakumeen bizimoduei eta sentitu nahiz jarduteko erei buruz\nLiburuak astean behin erosi ahal izan dira Diario de Navarrarekin, iazko martxoaren 12tik maiatzaren 14ra. Bilduma honako liburu hauek osatzen dute:\n1212. La batalla de Las Navas de Tolosa ocho siglos después (1212. Navas de Tolosako bataila zortzi mende geroago)\nJulia Pavón Benito eta Íñigo Arzoz Mendizábal\nCreer (siglos XIII-XVI) (Sinetsi. XIII-XVI mendeak)\nÁngeles García de la Borbolla eta Jesús María Usunáriz Garayoa\nFestejar (siglos XIII-XVI) (Ospatu. XIII-XVI mendeak)\nJavier Ilundáin Chamarro eta Pablo Orduna Portús\nAmar y convivir. Matrimonio y familia en Navarra (siglos XIII-XVI) (Maitatu eta elkarbizi. Nafarroako ezkontza eta familia. XIII-XVI mendeak)\nRocío García Bourrellier eta Jesús María Usunáriz Garayoa\nOdiar. Violencia y justicia (siglos XIII-XVI) (Gorrotatu. Indarkeria eta justizia. XIII-XVI mendeak)\nMikel Berraondo Piudo eta Félix Segura Urra\nSer mujer (siglos XIII-XVI) (Emakume izatea. XIII-XVI mendeak)\nJulia Baldó Alcoz eta Amaia Nausia Pimoulier\nHablar en Navarra. Las lenguas de un reino (1212-1512) (Hitz egitea Nafarroan. Erreinu baten hizkuntzak. 1211-1512)\nConcepción Martínez Pasamar eta Cristina Tabernero Sala\nLeer y escribir. Humanismo y literatura en la Navarra del siglo XVI (Irakurri eta idaztea. Humanismoa eta literatura XVI. mendeko Nafarroan).\nRecordar 1212/1512. La memoria (Gogoratu 1212/1512. Memoria)\nFrancisco Javier Caspistegui Gorasurreta eta María del Mar Larraza Micheltorena\n1512. La conquista de Navarra. Historia y Derecho (1512. Nafarroako konkista. Historia eta Zuzenbidea)\nLiburu bakoitzaren 1.500 ale argitaratu dira, eta kopuru horretatik 1.200 Diario de Navarrari eman zaizkio jendearen artean astean behin banatu eta saltzeko 5 euroan. 150 ale Nafarroako Gobernuarentzat dira eta beste 150 Caja Navarrarentzat. Era berezian, bildumaren hamargarren zenbakiaren kasuan (1512. La conquista de Navarra. Historia y Derecho) 3.000 ale argitaratu dira.\nNafarroako Gobernuak 65.000 euro jarri du guztira eta Caja Navarrak 30.000 euro. Bi kopuru horien batura 95.000 euro da, eta zenbateko horretatik Diario de Navarrak 72.000 jaso du, hamar liburukiak egin eta inprimatzeko erabili direnak. Gainerako 23.000 euroak liburuen egileei ordaintzeko erabili da. Guztira, hemeretzi egilek parte hartu dute.


Laudioko anbulatoriora anbulantzientzako sarbide berri esklusiboa emateko obrak abiatuta daude | zuIN\nLaudioko anbulatoriora anbulantzientzako sarbide berri esklusiboa emateko obrak abiatuta daude\nArabako Foru Aldundiak finantzatutako obra txikien programatik datozen 35.000 euroko aurrekontua duen esku-hartze horri esker, bide bat sortu ahal izango da osasun-ibilgailuak espaloitik oinezkoen pasabidea oztopatu gabe aparkatzeko\nLaudioko osasun zentroak anbulantzientzako sarbide esklusiboa izango du irailetik aurrera. Gaur egun, larrialdietako ibilgailuek espaloiaren gainean aparkatu behar dute, anbulatorioan pazienteak hartzeko eta uzteko maniobra errazteko.\nJoseba Amondo alkateordeak azaldu duenez, “Dagoeneko hasi diren lanekin, anbulantziak osasun zentroaren ondoko berdegunean aparkatzeko bide bat sortzea da asmoa, oinezkoei espaloitik pasatzen ez uzteko”. Era berean, “Azpiegitura berriak bidea zabaltzea eta ingurua urbanizatzea aurreikusten du. Horrela, Zumalakarregi etorbidea biribilgunearekin lotuko da”, gaineratu du.\nInbertsioa eta gauzatzeko epea\nProiektu hori egin ahal izateko, Udalak Arabako Foru Aldundiaren obra txikien programatik datorren diru-laguntza jaso du, eta, beraz, obrek 35.000 euroko inbertsioa ekarriko dute, hori baita toki-administrazioek eta administrazio-batzarrek aurkeztutako eskaerek jaso dezaketen gehieneko muga. “Lanak egiteko epea datorren hilean amaituko da, irailaren 15ean”, bukatu du Joseba Amondok.\nAtalak/Categorías Udala, Diru-laguntzak, Osasuna, Zerbitzuak, Jendartea\n← Udaltzaingoak eta Ertzaintzak operatibo bereziarekin jarraitzen dute asteburuetan, osasun-neurriak behar bezala betetzen direla kontrolatzeko\nUdalak Laudioko ostalaritza sektoreari dei egin dio, lokal eta terrazetan pilaketak saihesteko jarduera irizpideak zehazteko →


BILBOKO UDALAK 2017KO ASTE NAGUSIA IRAGARRIKO DUEN KARTELA HAUTATZEKO LEHIAKETA DEITU DU – Bilbao Kultura\nHome » Berriak » Bilbao Kultura @eu » BILBOKO UDALAK 2017KO ASTE NAGUSIA IRAGARRIKO DUEN KARTELA HAUTATZEKO LEHIAKETA DEITU DU\nProposamenak ekainaren 9ra arte (barikua) aurkez daitezke.\nIrabazlea herritarren botoen bidez erabakiko da. Alde batetik, bozketa presentziala izango da eta, bestetik, udalaren webgunearen eta hedabide laguntzaileenen bidez egindakoa.Horrek azken erabakiaren % 66 izango da. Epaimahai espezializatuaren irizpenaren bidez aterako da erabakiaren % 33.\nEpaimahaiaren osaketa aurten ezberdina izango da diseinuaren arloko profesional gehiago egoteko; hain zuzen, hauek gehiengoa izango dira epaimahaian. Epaimahaia diseinuaren arloko 5 pertsonak, Bilboko Konpartsen ordezkari batek eta Udalbatzarreko 3 kidek osatuko dute.\n2017ko Aste Nagusia hurbilago dago, Bilboko Udalak jaiak iragarriko dituen kartela aukeratzeko deialdia eginda.\nInteresdunek informazio guztia kontsulta dezakete udalaren webgunean eta proposamenak aurkeztu. Irabazleak 3000 euroko saria jasoko du.\nGure jaietako irudirik nagusiena aukeratzeko Bilboko Jaietako Batzordeak eta bilbotar guztiek parte har dezaten, lehiaketak sistema mistoa izango du kartel irabazlea erabakitzeko. Herritarren iritzia izango da garrantzitsuena (% 66).\nHonelaxe geratuko dira aukeraketaren portzentajeak:\nUdalaren webgunearen eta hedabide laguntzaileenen bidez egindako herritarren bozketa (% 33)\nEpaimahaiaren osaketa aurten ezberdina izango da diseinuaren arloko profesional gehiago egoteko; hain zuzen, hauek gehiengoa izango dira epaimahaian. Epaimahaia diseinuaren arloko 5 pertsonak, Bilboko Konpartsen ordezkari batek eta Udalbatzarreko 3 kidek osatuko dute. (% 33)\nKartelak 2017ko ekainaren 9ko (barikua) 13:30ak arte aurkez daitezke.\n← IREKI DA “DE MAR A MAR – PIRINEOS DE CIRCO” PROGRAMAKO ZIRKU GARAIKIDE IKUSKIZUNEN IKERKETARAKO ETA SORKUNTZARAKO EGOITZA ARTISTIKOEN ETA LAGUNTZEN BIGARREN DEIALDIA\nZINEBIK, LEA GLOBEN ETA METTE CARLA ALBRECHTSENEN “VENUS”, DANIMARKAN TXARTELDEGIKO ERREKORRAK GAINDITU DITUEN EMAKUMEEN SEXUALITATEARI BURUZKO FILMA, ESKAINIKO DU OSTEGUN HONETAN, “HILEKO DOKUMENTALAREN” PROGRAMAZIOAREN BARRUAN →


Ermua - Lurraldea -Ingurune fisikoa - Landaretza\nIngurune fisikoaren azterketetan landaretzak garrantzi handia du; izan ere, alde batetik lurraldearen ezaugarri ekologikoei buruzko kontzeptu nahiko argia ematen digu. Beste alde batetik, inguruneko beste hainbat osagairen bilakaera baldintzatzen du: maldak egonkortzen ditu, higadura atzeratzen du, uren kopuru nahiz kalitatean eragiten du, tokiko mikroklimei eusten die, hainbat animalia-espezieren habitata da, etab. Gainera, paisaiaren osagai garrantzitsua da.\nJarraian azalduko dira Ermuko udal mugarteko landaretza-unitate potentzialak eta orain daudenak.\nLurralde bateko landaretza potentziala da berez sor litekeena, baldin eta gizakiaren eragina gelditzen bada. Hala ere, landaretza hori sortzea batzuetan ezinezkoa da; izan ere, gune batzuetan gizakiaren jarduera hain da handia non, jarduera hori bertan behera utzita ere, landaretza ez bailitzateke lehengo egoerara itzuliko. Azken batean, lurralde zehatz batean dauden ezaugarri ekologiko diferenteen isla dugu.\nLandaretza potentziala garrantzitsua da ingurune fisikoaren azterketetan, lurzoruen erabilera optimizatzea helburu duen neurrian.\nGune bat landaretza potentzial mota batekin lotzeko erabiltzen diren irizpideek oinarri dituzte “in situ” orain ikus daitezkeen landaretza-arrastoak, bai eta antzeko ingurumen-ezaugarriak dituzten hurbileko beste alde batzuen estrapolazioak. Horien arabera, ia Ermua osoa hainbat baso-eraketak beteko lukete.\nEgo ibaiak eta Urtia eta Rekalde errekek osatzen duten haranaren hondoa, alubioi-substratukoa, haltzadi kantabriarrek beteko lukete. Iparraldean, 550 metrotik gorako alde altuenetan, pagadi azidofiloa da landaretza potentziala. Artadi kantabriarrak pagadien ondoko aldeak beteko lituzke, bertan kareharri-substratuek eta maldek lurzoru eskasak baldintzatzen baitituzte. Lurraldearen hegoaldean, harizti azidofiloa eta harizti/baso misto atlantikoa nagusi izango lirateke. Hain zuzen ere, azken horren unada txikiak geratzen dira oraindik ere.\nErmuan gaur egun ikus dezakegun landaretza gizakiak antzinako landaretzan egindako hainbat jardueren ondorio dugu. Beraz, oraingo landaretzaren paisaia eta landaretza-unitateen kokalekua ez daude bakarrik ezaugarri ekologiko eta ingurumenekoen mendean; izan ere, gizakia, berak egindako jarduerak tartean direla –nekazaritza, abeltzaintza, industria eta basogintza– eragile erabakigarria da.\nGizakiaren eraginak landaretza-paisaia aldatu eta dibertsifikatu egiten du. Landaretza-unitate berriak sortzen dira, gehienbat landaretza klimazikoa hainbat mailatan degradatzen delako; gainontzean, gizakiak berak sartzen dituelako (laborantza, berroihaneztatzea). Degradazio-unitate horiek etengabeko dinamikan egoten dira. Gizakiaren eragina gelditzen denean, astiro eta modu progresiboan bilakatzen dira euren saileko klimax-unitatea osatu arte. Jarduera etengabea denean, edo denbora laburrean gertatu arren bizia denean (suteak, adibidez), ekologia aldetik gero eta sinpleagoak diren unitateetara itzultzen da landaretza.\nErmuan gizakiaren eragina oso biziki nabaritzen da; orokorrean, landaretzak hobeto iraun du heltzeko zailak diren aldeetan.\nErmuko udal mugartean dauden landaretza-unitateak honakoak dira:\nArtadi kantabriarra (Quercus ilex subsp. ilex)\nArtadia isurialde kantabriarrean eta altuera txikiko haran eta amildegi gordeetan agertzen da. Lurzoru lehor eta eskasetan sortzen da, batik bat estai muinotarraren alde eguzkitsuetan edo estai menditarren beheko aldeetan. Oinarrizko substratuetan batez ere agertzen da.\nNekazaritza eta abeltzaintzarako txarrak diren lurzoruetan egoten direnez, oraindik ere artadi-masa handi samarrek irauten dute.\nErmuan, batez ere URKO-ALDE harrobiko ertzetan agertzen dira, nahiko degradaturik. Urko baserriaren hego-mendebaldean ere agertzen dira, mendi-bizkarretan edo ibarbideen ertzetan. Batzuetan, haritzekin nahasturik agertzen dira, esaterako Elorreta-Bekoa baserriaren hegoaldean.\nHarizti azidofiloa eta harizti/baso misto atlantikoa (Quercus robur)\nHarizti kandudunak nagusi dituen basoak gainazal hareatsuzko –batzuetan buztintsuzko– lurzoru silizeoetan sortzen dira; edonola ere, beti lurzoru azidoetan. Urte osoan giro oso hezea behar dute, neguan hotz gutxirekin eta udan bero handiegirik gabe.\nGaur egun, oso azalera txikiak betetzen dituzte, eta ia beti hainbat aldaketekin; bete dezaketen ia azalera osoa larre-labore atlantikoek eta koniferen berroihaneztatzeek betetzen dute.\nUdalerrian, zuhaitz-taldekatze hori agertzen da Ongarai aldean; unada txiki bat agertzen da Eibarrekiko mugan, Aristi aldean, amildegi txiki batean hondoan.\nHarizti azidofilo gazte edo degradatua\nUnitate honetan daude aurreko unitatean aztertutako basoak, oso eraldatuta edo degradatua daudenean edo hasierako fasean daudenean. Gehienbat zuhaitz edo zuhaixka kolonizatzaileek osatzen dute, eta gutxiago dira harizti helduen taldeak.\nErmuan aurreko unitatea baino ugariagoak dira, eta batik bat Urko mendiaren hegaletan nahiz harrobiaren ertzetan agertzen dira; bertan, ibar eta amildegiak betetzen dituzte. Urko baserriaren ondoan pagoekin nahastuta agertzen dira. Hegoaldeko erdian gutxiago dira, eta txatal txikiren batzuk gelditzen dira Ureta baserriaren ondoan eta Abeletxeko inguruetan.\nKareharrizko gailurreko eta haitzebakien oineko baso mistoa\nBaso horiek hainbat zuhaitz eta zuhaixkek osatzen dituzte, bestak beste hurritzek, astigar arruntek, zuhandorrek, lizarrek, etab., eta batzuetan haritz kanduduna eta gaztainondoa agertzen dira. Kareharrizko gailur eta mendi-hegal harkaiztsuetan, lurzorua oso garatuta ez dagoen lekuetan agertzen dira.\nErmuari dagokionez, iparraldean, Eibarko mugan, gune txiki batean agertzen dira Urko mendiaren mendebaldeko ertzaren zati batean.\nPagadi azidofiloa (Fagus sylvatica)\nPagadiak plubiositate ugariko aldeetan agertzen dira, lurzoru azidoetan, eta ugari samarrak dira isurialde kantabriarrean.\nErmuan, unitate hori oso urria da, azalera txiki batzuk baino ez dira agertzen: bat Urko baserriaren hego-ekialdean, basogintzako lursail landatuz inguratuta: bestea, Urko mendiaren hegoaldeko gailur-lerroan, Eibarrekiko mugan.\nHaltzadi kantabriarra (Alnus glutinosa)\nHaltza da isurialde kantabriarreko eta erreka guztien ibaiertzeko zuhaitz nagusia. Haltzadiak ia beti galeria itxurako baso estu-estu gisa agertzen dira, ibai-ibilguen ibilbide ia osoan haran estuetan zehar ibiltzen direlako. Gaur egun, haltzadien ezaugarri hori are nabarmenagoa da, baso horietan zuhaitz-ilara gutxi batzuk baizik geratzen ez direlako.\nErmuan haltzadi-txatal txiki-txiki batzuek soilik irauten dute lurraldean zehar ibiltzen diren erreken ertzetan, horiek bideratu eta hodietatik eraman baitira hirigunetik igarotzen diren tarteetan. Hambre errekan galeria itxurako baso batek irauten du, Mallabiarekiko mugatik Ongarai alderaino, eta Urtia errekan ere badago gune txiki bat, industrialdearen eta Industrias Urreta-ren artean. Hegoaldeko mugan, Ego ibaiaren ertzetan, haltzadi-gune batzuk daude oraindik.\nSasitza mota hori oso ugaria da isurialde kantabriarrean, eta hainbat baso azidofilo ordezten ditu. Lur hareatsu eta buztintsuak dituzten lurzoru silizeoetan agertzen da.\nSubstratuaren ezaugarri ekologikoen arabera, txilarra, otea edo iratze arrunta nagusi izango dira. Oso azkar sortzen dira koniferaz landaturiko lursailetan, zuhaitzak moztu eta denbora gutxira. Gehienetan, lursail horietan berriro ere berehala landatzen dira zuhaitzak.\nErmuko lurraldean iparraldeko erdian agertzen dira, gune berroihaneztatuen arteko aldeetan; harrobiaren iparraldean arte gutxi batzuk dituen gune bat dago.\nBrachypodium pinnatum-en albitz-belardiak\nUnitate horrek laborantza-lursail abandonatuak, belardiak, larre zaindu gabeak eta basoen soilguneak betetzen ditu, oso lurzoru azidoetan izan ezik. Albitz-belardiak mosaiko itxuran agertzen dira pre-txilardi, larre harritar, belardi eta otadi-iratzediekin.\nErmuan oso urria da. Iparraldean agertzen da, Urko mendiaren hegoaldeko gailur-lerroan, aurreko unitatearen ondo-ondoan edo horrekin nahastuta.\nSoropil lau eta dentsoak dira, eta mendiko “zelai” izenaz ere ezagutzen dira. Kareharrizko mendiguneetako zati gehiena estaltzen dute, eta beti urritutako pagadietatik sortzen dira.\nErmua udalerrian gune txiki-txiki bat soilik agertzen da Urko mendiko alderik altuenean.\nBelardi eta laboreak\nKoniferen berroihaneztatzeekin batera, hauek dira isurialde kantabriarreko paisaiaren osagai nagusiak.\nBelardiek ia beti lursail txikiak betetzen dituzte, ibai nagusietako ibarretan izan ezik. Bertan landatzen dira bazkak, lekaleak eta gizakien kontsumorako askotariko barazkiak.\nErmua udalerrian agertzen dira oraindik irauten duten baserrien inguruan: Urko, Elorreta, Abeletxe, Ureta, Beti-Ondo eta Telleria. Gune txiki-txiki bat ere badago Urtiako industrialdearen ondoan.\nLandaretza antropogeno eta nitrofiloa\nUnitate horrek barnean hartzen ditu erabat aldatuta edo gizakiak hartuta dauden guneak, besteak beste herriguneak, komunikazio-bide nagusiak, obra-hondakindegiak, industrialdeak, lugorriak, etab.\nLandare heterogeneo eta ugari horiek bide eta errepide-bazterretan, horma zaharretan, harresietan, lur iraulietan, etab.etan bizi izatera ohituta daude. Unitate honetan dauden lursailetako askotan, landaretza oso urria da, edo ia ez dago landaretzarik.\nBasogintzako lursail landatuak\nZuhaitz-gune homogeneoak dira, bai adinaren aldetik, baita zuhaitzak barreiatuta dauden moduaren aldetik. Orokorrean espezie bakarrekoak izaten dira, baina sarritan bestelako espezieen lursailak tartekatzen dira. Espezierik ohikoena insignis pinua izaten da (Pinus radiata).\nUnitate hori nagusi da Ermua udalerriaren lurraldean, eta modu homogeneoan banatzen da azalera osoan. Pinus radiata-ko espezie bakarreko lursail landatuak izaten dira.\nErmuan dagoen aire zabaleko ustiapenaren garrantzia ikusita, atal honetan aipamen bat egin behar da Santa Ana auzoaren iparraldean, Goienkale izeneko aldean dagoen harrobiari buruz.\nURKO-ALDE harrobia udalerriaren iparraldeko erdian dago, hirigunetik oso hurbil. Ustiapenak aurrera egin ahala, hurbil dauden zuhaitz-masak galtzen dira apurka.\nHemen azaldutako datuak kontuan hartuta ondorioztatu ahal da Ermuko udal mugartean nagusi den landaretza basogintzako lursail landatuak direla, azalera osoaren erdia baino gehiago betetzen baitute (%62,44). Horren ondotik doaz jarduera antropogenikoen ondoriozko landaretza-guneak eta belardi eta laboreak. Landaretza naturalak eta bertako basoek azaleraren %10,43 soilik betetzen dute. Azken batean, Ermua udalerria gizakiaren eraginaren mendean dago erabat; gizakiaren jarduerak landaretza naturala ia guztiz moldatu du, eta naturaren aldetik interesa duten tokiak oso gutxi dira.\nErmua udalerriko landaretza ugariena\n1. Artadi kantabriarra 22,46 3,48\n2. Harizti azidofiloa eta y harizti/baso misto atlantikoa 4,15 0,64\n3. Harizti azidofilo gazte edo degradatua 35,55 5,50\n4. Gailurreko eta haitzebakien oineko baso mistoa 0,90 0,14\n5. Pagadi azidofiloa 1,09 0,17\n6. Haltzadi kantabriarra 1,96 0,30\n7. Txilardi/otadi/iratzedi atlantikoa 29,87 4,62\n8. Brachipodium pinnatum-en albitz-belardiak 0,97 0,15\n9. Belardi menditarra 0,32 0,05\n10. Belardi eta laboreak 58,08 8,99\n11. Landaretza erruderal nitrofiloa/antropogenoa 72,67 11,24\n12. Basogintzako lursail landatuak 403,56 62,44\n13. Harrobiak 14,68 2,27


Bertsoetarako trebetasuna erakutsiko dute gazteek XXXII. Garriko Egunean - Busturialdeko Hitza : Busturialdeko Hitza\nBertsoetarako trebetasuna erakutsiko dute gazteek XXXII. Garriko Egunean\nUrtero legez, bertso idatzien lehiaketa egingo dute Ariatzako eskolan.\n32. Garriko Eguna egingo dute domekan, Ariatzako eskolan. Garriko Eskolak antolatuta, bertso idatzien lehiaketan parte hartuko dute gazteek, eta bertsoetarako duten trebetasuna erakutsi ahal izango dute. 11:0etan hasiko da lehiaketa, eta 14:00etan egingo dute sari banaketa. A, B eta D mailetan, bertso idatzien artean onenek hartuko dute saria.\nGarriko egunak aurreikuspenak bete zituen iaz, eta 50 parte hartzaile batu ziren Ariatzako eskolan. Iazko irabazleak honakoak izan ziren: Etxahun Amutio A mailan; Jokin Ansotegi B mailan eta Ander Sarriugarte D mailan. Hiru sari horiez gain, haman aipamen banatu zituzten lehiakideen artean.


Asma okupazionalaren eragina areagotzen ari dela ohartarazi dute pneumologoek | Consumer\nAsma okupazionalaren eragina areagotzen ari dela ohartarazi dute pneumologoek\nAsma kasuen %27k lanarekin zerikusia duela uste dute\narabera: Osteguna, 2007ko maiatzaren 03a\nLanbide askotan nahiko erraza da laneko asma garatzea, eta horrela deitzen zaio, lantokian dauden substantzia edo elementu kimiko batzuen aurrean organismoak duen suszeptibilitatean oinarritzen delako.\nPneumologiaren eta Kirurgia Torazikoaren Espainiako Elkartearen (SEPAR) kalkuluen arabera, gure herrialdeko asma-kasuen %15 lan-jatorrikoak dira, eta %27 kasutan arnas asaldura horrek nolabaiteko lotura du enpleguarekin.\nLan Ministerioak egindako azterlan baten arabera, langileen %20 inguru hauts, ke, gas edo lurrun kaltegarri edo toxikoen eraginpean daude lanean ari diren bitartean. Aztertutako sektoreak industria kimikora eta metalurgikora mugatzen direnean, ehunekoa %33,5era igotzen da.\nEspezialistek asmaren intentsitatearen eta lanaren arteko erlazioaz hitz egiten dute. Hau da, asmakizun gogorrenak lan jakin batzuekin lotzen dira. Horien artean, nabarmentzekoak dira garbiketa industrialaren sektorekoak edo oso erreaktiboak diren produktu kimikoekin kontaktuan egon ohi direnak.\nGaur egun, asma okupazionala eragiten duten 300 agente ezagutzen dira gutxienez, baina forma ohikoenak dira okinen eta isozianatoen eraginpean dauden profesionalen artean hautematen direnak. Substantzia horiek poliuretano-aparra, bernizak, pinturak eta plastikoak fabrikatzeko erabiltzen dira.\nOkinen kasuan, gariarekiko edo zekalearekiko sentsibilizazioa da asmaren arrazoi nagusia. Gehigarri batzuek, hala nola amilasak, papainak edo hemizelulasak, sentsibilizatzaile gisa jardun dezakete.\nAsma okupazionalaren agerraldiei aurrea hartzea ez da erraza, ezta osasun-eremuan bertan ere; izan ere, askotan gertatzen da latexari alergia. Material horrekin egiten dira, esaterako, eskularru kirurgikoak.\nBestalde, adituek ohartarazi dute gaixotasun hori gutxi diagnostikatuta dagoela.' Alde horretatik, arnas aparatuko patologia okupazionalari buruzko protokolo espezifikoen alde egiten dute, gai horien inguruko prestakuntza jarraitua areagotzen dute eta zerbitzu espezializatuenekin lankidetza estutzen dute.\nasma neumólogos-eu ocupacional-eu


Le Bec-Hellouin - Wikipedia, entziklopedia askea.\n49° 13′ 54″ N, 0° 43′ 15″ E / 49.2317°N,0.7208°E / 49.2317; 0.7208Koordenatuak: 49° 13′ 54″ N, 0° 43′ 15″ E / 49.2317°N,0.7208°E / 49.2317; 0.7208\nMalleville-sur-le-Bec, Bosrobert, Brionne, Calleville eta Pont-Authou\n205 (%51.6) 191 (%48.1)\nLe Bec-Hellouin Frantziako udalerria da, Eure departamenduan dagoena, Normandia eskualdean. 2013an 424 biztanle zituen.\n2007an Le Bec-Hellouin udalerrian erroldatutako biztanleak 414 ziren. Familiak 172 ziren, horien artean 48 pertsona bakarrekoak ziren (24 bakarrik bizi ziren gizonak eta 24 bakarrik bizi ziren emakumeak), 80 seme-alabarik gabeko familiak ziren, 40 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 221 etxebizitza zeuden, 171 familiaren etxebizitza nagusia ziren, 41 bigarren erresidentzia ziren eta 9 hutsik zeuden. 215 etxeak ziren eta 3 apartamentuak ziren. 171 etxebizitza nagusietatik 131 bere jabearen bizilekua ziren, 28 alokairuan okupaturik zeuden eta 12 doan lagata zeuden; 2 etxek gela bat zuten, 7 etxek bi zituzten, 25 etxek hiru zituzten, 50 etxek lau zituzten eta 87 etxek bost zituzten. 130 etxek euren parking plaza propioa zuten azpian. 89 etxetan ibilgailu bat zegoen eta 69 etxetan bat baino gehiago zituzten.\nLe Bec-Hellouin udalerriko biztanleria-piramidea 2009an .\n2007an lan egiteko adina zuten pertsonak 262 ziren, horien artean 175 aktiboak ziren eta 87 inaktiboak ziren. 175 pertsona aktiboetatik 158 lanean zeuden (80 gizon eta 78 emakume) eta 17 langabezian zeuden (9 gizon eta 8 emakume). 87 pertsona inaktiboetatik 39 erretiraturik zeuden, 11 ikasten zeuden eta 37 "bestelako inaktibo" gisa sailkaturik zeuden.\n2009an Le Bec-Hellouin udalerrian 162 unitate fiskal zeuden, 353 pertsonek osaturik. Pertsona bakoitzeko diru-sarrera fiskalaren mediana urteko 19.105 euro zen. \n2007an zeuden 20 komertzioetatik, 2 bestelako produktu industrialen fabrikazioko enpresak ziren, 1 eraikuntza enpresa zen, 4 ibilgailuen saltze eta konpontze enpresak ziren, 5 ostalaritza eta jatetxe enpresak ziren, 1 informazio eta komunikazio enpresa zen, 3 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Le Bec-Hellouin udalerrian 16 nekazaritza-ustiategi zeuden, 309 hektarea erabiltzen.\nMultimedia: Le Bec-Hellouin\nBNF: 15253293b (data)\nOrriaren azken aldaketa: 1 martxoa 2021, 01:08.


Gernika, euskaraz bizi nahi duen herriaren ahotsa eta erakusleihoa - GARA\nEuskaraz Bizi Eguna ospatu zuten atzo Gernika-Lumon, «Sasi guztien gainetik, euskaldun eta burujabe» Donostian izan zen manifestazioaren leloari jarraipena emanez, eta erantzun ezin hobea izan zuen deialdiak, antolatzaileen esanetan.\nGoizetik hasita, parte-hartze handia izan zen, eta giro polita sortu zen Pasealekuaren inguruan. Ekitaldi ugari prestatu zuten goizetik gauera, adin talde guztietara begira eta zaletasun askotarikoak kontuan hartuta.\nEuskal Herrian Euskaraz (EHE) erakundeak egin zuen deialdia, baina Gernika-Lumoko eta Busturialdeko eskualdeko hainbat talderen laguntza izan zuten antolakuntzan. Izan ere, Igone Lamarain EHEko kideak nabarmendu zuenez, auzolanean prestatutako jaia izan zen atzokoa. Hori bultzatu nahi zuten eta balorazio onaren arrazoi nagusietako bat da, euskaraz bizi nahi duten hainbat eragile ibili direlako auzolanean eta elkarlanean jaia prestatzen eta gozatzen.\nArrasti partean, GARAri adierazi zionez, pozik zeuden parte-hartze handia ikusita eta sortutako giro onagatik. Iparragirre Rock taldearen musika tailerra, Inpernu Eskalada taldearen ekarpena, eskualdeko bost sokatira taldeen arteko neurketa edota 400 lagunetik gora bildu zuen bertso bazkaria nabarmendu zituen, besteak beste.\nEra berean, mendi taldeak eta Berbalagun ekimenak elkarrekin antolatutako mendi martxa aipatu zuen. «Oso urrats handia da, gure mezua euskaraz bizitzeko hautua egin dutenena delako. Euskaraz bizitzeko euskarari lehentasuna eman behar diogu maila guztietan, baina azpimarratu nahi dugu gutariko bakoitzak euskaraz bizitzeko hautu hori egin behar duela, ez jakitetik ikastera, jakitetik erabiltzera, egunero euskarari lehentasuna ematera. Oso inportantea da euskara ikasten duten horiek pauso hori ematea».\n«Sasi guztien gainetik»\nJai giroan ospatu zuten Euskaraz Bizi Eguna, baina euskaraz bizitzeko, egun hainbat traba gainditu behar dute hautua egin dutenek. «Gauza askotan aurrera egin dugu, baina maila politikoan, juridikoan, ez gara burujabe, eta maila sozialean atzera- pausoak emateko arriskuan gaude», azaldu zuen Igor Orue EHEko kideak ekitaldian.\n«Sasi guztien gainetik, euskaraz bizi» leloa izan zuen arrastiko manifestazioan, egungo errealitatearen irakurketarekin batera, erronkak eta aldarrikapenak jorratu zituen EHEk.\nBurujabetzaren beharra mezuaren zutabe nagusietako bat izan zen. «Euskaraz bizitzeko bidea herri moduan egin behar dugu, menpekotasuna gainditu eta bidea bertatik bertara egiteko eskubidea behar dugu horretarako. Herriak euskaldun eta burujabe behar du izan», azaldu zuen. Hala ere, euskaraz bizitzeko hautua norberak egin behar duela zehaztu zuten. «Herriak euskaraz bizitzeko erabakia hartzeko, guk ere hartu behar dugu. Guri ere dagokigu euskaldun eta burujabe izatea».


MICINORM Santander erosi batetik € 39\nKrema Micinorm aurka onddo erosi Santander (Espainia)\nArrakasta eskuratzea Micinorm Santander, behar duzu:\nNon erosi Santander Micinorm\nOrdena formularioa, bete eremuak izena eta telefono zenbaki berriak eskuratzeko, krema Micinorm Santander at prezioa apaldu. Deitu dut aholkulari ordenaren arabera Micinormzuen deitu egingo da laster. Ordaintzeko agindua jaso ondoren mail Santander.\nNola erosi Micinorm Santander\nErosteko Espainian at deskontua Micinorm Santander (Espainia), eskaera-orria behar duzun emateko telefono zenbaki bat eta zure izena etorkizun hurbilean izango duzu deitu, eta Arduraduna izango da, zure galdera guztiak erantzun. Ordainketa jaso ondoren, partzelaren batetik courier edo postetxean. Bidalketa kostua krema Micinorm Santander bat postari zehaztutako helbide ezberdina izan daiteke, Espainiako hiri ezberdinetan, galdetu prezioa aholkulari baten ondoren ordenatzen web orrian.\nOrdena Santander Micinorm


Gasteizko derbia irabazi dute basurdeek - Busturialdeko Hitza : Busturialdeko Hitza\nGasteizko derbia irabazi dute basurdeek\nGernika Rugby Taldeak 22-38 irabazi dio Gaztedi Rugbyri 21. jardunaldian.\nLigaren azken txanpan, garaipena eskuratu du Gernika Rugby Taldeak. Atzo jokatu zuten Ohorezko B Mailan 21. jardunaldia, eta Gaztedi Rugby-ri 22-38 irabazi zion talde gernikarrak, Gamarran.\nAtzoko partidua ez zen basurdeek aurreikusi bezala joan. Neurketa hasi eta lehen ordu laurdena bete zenean, zigor ostiko batez baliatuta aurretik jarri ziren, baina taldea ez zen zelaian gustura sentitzen. Hala ere, 20. minutua pasatuta iritsi zen partiduko lehen entsegua; Peio Urrutiak lortu zuen gernikarrentzat.\nJokoan gauzak ez ziren nahi bezala irteten ari, baina, lehen ordu erdia bete zenean, Kitone Toaono NG LAM-ek bigarren entsegua lortu zuen. Atsedenaldira iristeko bost bat minutu falta zirenean, iritsi zen etxeko taldearen lehen entsegua, Winrey Duwayne Stoffels-en eskutik. Horrela, 5-17ko markagailuagaz bukatu zuten lehen zatia.\nBigarren zatia hasi bezain pronto Gaztedi zigor ostiko batez baliatu zen markagailuan hurbiltzeko. Baina, laupabost minutu beranduago, Langi Lolotongak entsegu batekin erantzun zien etxekoei. Lehen zatian bezala, bazirudien bigarrenean ere gernikarrak ez zirela gustura sentitzen. Hala eta guztiz ere, denborak aurrera egin ahala, beste bi entsegu egitea lortu zuen; Matias Barrerak eta Lolotongak egin zituzten (8-36).\nBasurdeek neurketa irabazi eta erasoko bonus puntua eskuratu nahi zuten. Gaztedikoek, ostera, ez zuten erraz usteko asmorik izan, eta azken hogei minutuetan bi entsegu egin zituzten Lohan Potgieterrek eta Gaston Valerak.\nGetxorengandik zazpi puntura. Erasoko bonus puntuak ihes egin zion talde gernikarrari, eta hortaz, lau puntu gehiagorekin, 88 puntu ditu orain. Sailkapen orokorrean bigarren postuari eusten dio, Getxo liderrarengandik zazpi puntura.\n2019-2020 denboraldiaren 21 partiduetatik hamazortzi irabazi eta bi galdu ditu; Kaleido Universidade de Vigo RCren kontrakoa bertan behera geratu zen 12. jardunaldian.\nAzken jardunaldian Real Oviedo Rugby hartuko du Urbietan. Lehen itzulian, basurdeak alde nabarmenagaz nagusitu ziren El Narancon (7-78).


Ogia eta txokolatea egiteko osagai berri bat erabiltzea onartu du Bruselak | Consumer\nOgia eta txokolatea egiteko osagai berri bat erabiltzea onartu du Bruselak\nEuropako Batasuneko (EB) Elikakatearen Batzorde Iraunkorreko adituek oniritzia eman diote gehigarri berri horri, kaloria gutxikoa, argaltzeko dieta egiten duten kontsumitzaileentzako elikagaietako koipeen ordez erabili ohi dena.\nDanisco enpresa daniarrak egindako eskaera bati erantzuteko onartu da ogietarako eta txokolaterako osagai berri hori. Adituen arabera, gehigarri segurua da pertsonen segurtasunerako, baina egunean 30 g baino gehiago hartuz gero, hesteetako arazoak eragin ditzake.\nArazo horiek sor ez daitezen, salatrim erabiltzeak zenbait baldintza bete beharko ditu, errazago identifikatzeko. Hala, osagai hori duten elikagaiek aipamen bat egin beharko dute etiketan, gehiegi kontsumituz gero hesteek izan ditzaketen arriskuei buruz.\nGainera, etiketak aukera eman behar du produktuak “energia-maila txikiko koipea” duen identifikatzeko. Gehigarri berri horren erabilera bermatuta geratzen da, Europar Batasuneko merkatuan merkaturatzea baimendu aurretik segurtasuna bermatzen duten kontrol berrien bidez.\nDieta gehigarri grasa-eu pan-eu salatrimi txokolate


Film zahar ikusgarriak, 4ik bereizmenera berriztuak\n19. mende amaierako eta 20.aren hasierako film historikoak digitalki berrizteko lana hartu dute azken hilabeteotan Denis Shiryaev garatzaileak. 4K definiziora eta segunduko 60 fotogramatara egokitu ditu lanak, kasu batzuetan koloreztapena eta soinu-bandak (asmatuak) gehituz. Youtubeko pantaila-errepodukzioekin ez dugu kalitate hori guztiz gozatzen, baina hala ere berregiketak oso interesgarriak dira.\nShiryaev-ek egiten duenak tranpa puska bat du: algoritmikoki hobetutako filmak dira, nolabait. Zerbitzu bat jarri du martxan komertzialki trebezia hori ustiatzeko (Neural Love), baina gainerakoan irudiak nola moldatu dituen ere gardentasunez adierazi du:\n4k definiziora pasatzeko, Gigapixel AI izeneko tresna, Errusiako Topaz Labs konpainiarena.\nFPS frekuentzia (frameak edo fotogramak segunduko) handitzeko, DAIN izeneko tresna, zenbait garatzaile txinatarrena.\nHala ere, batzuetan jatorrian definizio berezia duen materiala ere lortu du. Halakoxea da New York-eko Museum of Modern Art edo MoMA museoarekin duela egun batzuk garatu duen film interesgarria. Tren hegalaria deitu dio museoak berriztapenari, eta Wuppertal hiriko tren esekitik dago grabatua, 1902. urtean.Bereziki inpaktatzen du, garraio sistema zahar hark izaera futurismo anakroniko bat dakarrelako irudietara. Wuppertal Schwebebahn deritzon tren esekiak bagoi eta azpiegitura berriak ditu, baina funtsean 1901ean ireki zen lerro bera, 13 kilometrokoa, egiten du gaur egunean ere (II. Mundu Gerragatik etena egon zen zerbitzuan).\nKasu honetan, jatorrizko kalitatea handia zen 68 milimetroko film kimiko bilduma bat eskuratu zuelako MoMAk duela urte batzuk: Biograph konpainiaren artxiboa, Estatu Batuetako lehen ekoizpen etxeetako bat. Material horren gainean egin du Shiryaevek lana goiko bideoan.\nBeste adibide bat, Mosku 1896. urtean:


Bizkaiko Basogintza Elkartea irabazi asmorik gabeko erakundea da, erakunde autonomiaduna, irabaz asmorik gabea, beste gizarte erakundeetatik independentea eta bere bazkideen nahiak bakarrik arautzen dutena.\nBizkaiko Basogintza Elkarteak erabateko nortasun juridikoa du eta bere eskumenak bazkideen banakako edo taldeko interesetara mugatzen dira, beraien jarduera profesionalean eragina duten gai guztietara eta baso-jabe legez dituzten interesak defendatzera.\nBizkaiko Basogintza Elkartea 1982. urtean eratu zen eta gaur egun 3.100 baino bazkide gehiago ditu, non berauen baso azaleraren %50ko baino gehiago bideratzen ditu.\nElkarteko bazkide izateko ondorendo fitxa hau betetuta eta siñatuta bidali behar da.\nElkarteko tarifak Ohiko Batzar Nagusian aho batez onartuta daude.\nJAITXI BAZKIDE HORRIA.\n2019KO TARIFAK (XXXVI Ohiko Batzar Nagusian aho batez onarturik).\nGumuzio auzoa 19 A (Erletxeko bidegurutzea)\nTel. zk.: +34 944 566 212 - 944 566 362\nFax zk.: 944 564 759\nDomingo Alegría enparantza\nMugikorra: 605 710 706\nUdaletxe Zaharrean/Margarita Maturana hiribidea\nMugikorra: 605 710706\nMugikorra: 615 70 63 07\nCorrería 18 bis, 1º\nMugikorra: 615 70 6307


Argentinako geografia - Wikipedia, entziklopedia askea.\nArgentinako mapa topografikoa\nOsoa 2.780.400 km²\nLehorra 2.736.690 km²\nUra 43.710 km²\nLatitudea 34°0' S\nTxile 5.308 km\nPuntu beherena -105 m (Laguna del Carbón, Santa Cruz)\nPuntu gorena 6.960 m (Aconcagua, Mendoza)\nArgentina Hego Amerikako Hego Konoan kokatutako estatua da. Iparraldean Bolivia eta Paraguairekin du muga, ekialdean Brasil, Uruguai eta Ozeano Atlantikoarekin, hegoaldean Txile eta Ozeano Atlantikoarekin eta mendebaldean Txilerekin. Brasilekin 1.132 kmko muga du, Boliviarekin 742 kmkoa, Txilerekin 5.308 kmkoa, Paraguairekin 1.699 kmkoa eta Uruguarekin 495 kmkoa.\nAzalerari dagokionez, Hego Amerikako bigarren estaturik handiena eta munduko zortzigarrena da. 2.780.400 km²ko eremua dauka, kontuan hartu gabe Erresuma Batuaren esku dauden eta Argentinak beretzat galdegiten dituen Malvinak (11.410 km²), Hegoaldeko Georgiak (3.560 km²) eta Hegoaldeko Sandwichak (307 km²). Horrezaz gain, 965.597 km²ko Antartikako lurralde bat (Hego Shetlandak eta Hego Orkadak barne) ere eskatzen du beretzat\nArgentinako erliebean Andeak nabarmentzen dira. 4.441 kilometroko luzeran, mendilerro honek herrialdearen mendebaldea zeharkatzen du, iparraldetik hegoalderaino. Gailurrik gorenak Aconcagua (6.962 metro) da, Amerika osoko mendirik garaiena, Ojos del Salado (6.891 metro), Pissis mendia, Cerro Mercedario (6.768 metro) eta Cerro Bonete (6.759 metro) dira, denak mendilerroaren erdialdeko zatian. Iparraldean Atacamako puna dago, 3.800 metroko garaierako goi ordoki idorra, ekialdeko ertzean 6.000 metroko gailurrak dituena. Eskualde horretan bertan dago Quebrada de Humahuaca izeneko haitzartea (La Quiaca, 3.440 metro). Patagoniako Andeak, Neuquéndik hegoaldera, iparraldekoak baino apalagoak dira: Lanín sumendia, (3776 m), Cerro Tronador (3.554 metro) eta Fitz Roy (3.405 metro) dira puntu gorenak.\nHerrialdearen ipar-ekialdea oso ordoki zabala da, Paraguai eta Uruguaira ere hedatzen dena. Argentinan ordoki horrek 1.200.000 kilometro koadroko eremua hartzen du. Iparraldean Pilcomayo, Paraguai eta Paraná ibaiek mugatzen dute; mendebaldean mendilerro handiek; hegoaldean Colorado ibaiak; eta ekialdean Aguapié eta Uruguai ibaiek eta Ozeano Atlantikoak. Eremu zabal honetan oso paisaia desberdinak daude, hala nola, Corrientesko zingirak (Esteros del Iberá), Gran Chacoko oihanak eta Panpako larreak.\nPatagoniako goi-ordokia Patagoniako andeetatik Ozeano Atlantikoraino hedatzen den goi lautada da. Oso idorra da eta han-hemenka muino eta mendi apal batzuk daude: Cerro Anecón Grande (2.010 metro) Río Negron, Cerro Calfuquir (1.885 metro) Chubuten, Cerro Cojudo Blanco (1.335 metro) Santa Cruzen. Argentinako Patagonian dago Amerikako beheragunerik sakonena: Laguna del Carbón (-108 metro)\nArgentinako ibai nagusiak\nParaná ibaia Rosarion\nOharra: kasu guztietan luzera Argentinako zatiari dagokio\nAintzirei dagokienez, bi mota daude: Patagoniako lakuak eta ordokietako aintzira eta urmaelak:\nMar Chiquita Córdoba eta Santiago del Estero 6000 km² -\nLago Argentino Santa Cruz 1466 km² -\nViedma aintzira Santa Cruz 1088 km² -\nBuenos Aires/General Carrera Santa Cruz 971,8 km² Txilerekin partekatua (denetara: 1850 km²).\nColhué Huapi Chubut 810 km² -\nLlancaneloko aintzira Mendoza 650 km² -\nNahuel Huapi Río Negro-Neuquén 557 km² -\nFagnano aintzira Suaren Lurraldea 551,3 km² Txilerekin partekatua (denetara: 590,3 km²)\nO'Higgins/San Martín aintzira Santa Cruz 504 km² Txilerekin partekatua (denetara: 1058 km²)\nCardiel aintzira Santa Cruz 458 km² -\nMusters aintzira Chubut 434 km² -\nCochrane/Pueyrredón aintzira Santa Cruz 145 km² Txilerekin partekatua (denetara: 320 km²)\nStrobel aintzira Santa Cruz 120 km² -\nHuechulaufquen aintzira Neuquén 84 km² -\nFontana aintzira Chubut 79 km² -\nTraful aintzira Neuquén 70 km² -\n↑ Población por sexo e índice de masculinidad. Superficie censada y densidad, según provincia. Total del país. Año 2010. in: Censo Nacional de Población, Hogares y Viviendas 2010. INDEC – Instituto Nacional de Estadística y Censos (Noiz kontsultatua: 2015-08-06).\n(Ingelesez) CIA-The World Factbook: Argentina Cia.gov\nAzken aldaketa 7 martxoa 2022(e)an, 18:44(e)tan


Gehiengo soila bermatzeko\nAntoni Comin ERCko diputatu erbesteratuak botoa delegatu ahal izateko eskaera egin dio Mahaiari. JxCk «presa» du Puigdemont inbestitzeko. Errepublikanoek presidentegai «eraginkorra» nahi dute\nBertze bidegurutze bat independentziarantz\nAzaroan egitekoak zituzten hauteskundeak Groenlandian, baina gobernuak gaurko egunera aitzinatzea erabaki zuen joan den martxoan. Iaztik, aditu talde bat konstituzio baterako proposamen bat idazten ari da parlamentuaren aginduz, eta udazkenerako prest izatea espero dute.\nGutxienez bederatzi pertsona hil, eta beste hamasei zaurituta gelditu dira, Toronton, furgoneta batek harrapatuta. Hiriko kale nagusietako...


TECNALIA Venturesek WIPO Global TISC Conference biltzarrean parte hartu du | Tecnalia\n2021ko abenduaren 22a\n"TECNALIA Ventureseko CEOak aplikazio teknologikoetan merkatu berriak identifikatzeari buruz hitz egin zuen"\nAsier Rufino TECNALIA Ventureseko CEOa izan zen bigarren jardunaldiko hitzaldi magistralaren buru, zeinaren izenburua hau izan baitzen: “Nola transferi daitezke teknologiak laborategitik merkatura behar bezala?\nAzaroaren 29an hasi eta abenduaren 1ean amaitu zen Jabetza Intelektualaren Munduko Erakundearen (OMPI) TISC Konferentzia Orokorra, Txinako Errepublikako Pertsonen Jabetza Intelektualaren Administrazioa (CNIPA) lankide zela.\nHiru egunez, Technology and Innovation Support Centers (TISCs) direlakoen eginkizuna aztertu zen, zeinek teknologia-transferentzia errazten baitute eta mundu osoko komunitateek dituzten arazo sozial eta ekonomikoei oinarri teknologikoko irtenbideak garatzen laguntzen baitute.\nOMPIren TISCen mundu-konferentzia hauei zuzendua dago: TISCen puntu fokalei, TISCen administratzaileei eta TISCetako langileei, baita haiekin zerikusia duten esparruetako profesionalei ere, hala nola patenteak bilatzen eta aztertzen dihardutenei, jabetza intelektualeko eskubideak kudeatzen dituztenei edo transferentzia teknologikoan ari direnei.\nAsier Rufino TECNALIA Ventureseko CEOak inauguratu eta gidatu zuen bigarren eguneko saioa. Aplikazio teknologikoetan merkatu berriak identifikatzeari buruz hitz egin zuen, eta azaldu zuen nola eraman daitezkeen aplikazio horiek arrakastaz laborategitik merkatu berrietara.\nAplikazio teknologikoetan merkatu berriak identifikatzea\nMerkatuari ez zaizkio ideiak interesatzen.\nEnpresei eta inbertitzaileei ez zaie gustatzen teknologia teknologiagatik.\nTeknologia batetik aukera komertzial batera pasatzeko, arazo global handiak konpondu behar dira (adibidez, emaitza-kontuen arazoak, arazo sozialak eta abar) modu errentagarrian; bideragarritasun teknologikoa eta erregulatzailea ziurtatu behar dira; abantaila jasangarri bat garatu, eta talde indartsuak sortu, exekutatzea funtsezkoa baita.\nIkuspegia teknologiatik pertsonetara aldatzea.\nDeabrua xehetasunetan dago.\nKonfiantza eta fidagarritasuna: horra hor giltza.\nEzagutu zeure burua eta zeren bila zabiltzan.\nBalorazioek ez lukete inoiz tartean sartu beharko.\nErabili bootstrapping-teknikak ahal bezainbeste.\nNekaezintasuna: bultzada eta erabakitasuna garrantzi handiko jarrerak dira.


Herritarren beharrak dira Mungiako aurrekontu proiektuko lehentasuna - Deia\nHerritarren beharrak dira Mungiako aurrekontu proiektuko lehentasuna\nGehiengo osoa baliatuta, Udalak 21.060.151,15 euroko kontuak onartu zituen abenduan\noier pérez / mungia 08.01.2021 | 08:30\nLeire Bilbao, José Ángel Fernández eta Ager Izagirre. Mungiako Udala\nLeire Bilbao, José Ángel Fernández eta Ager Izagirre.\n2021 urtea jada hasita, Bizkaiako herrietako erakundeak martxan dira aurtengo kudeaketa desberdinak antolatzeko proiektuak diseinatu edo abiatuta. Mungiako Udalaren kasuan, 2020 bukaeran ikusi zuen argi berdea aurtengo ibilbide-orriak, hau da, 2021 urteko aurrekontuen proiektua. EAJ-PNV eta PSE alderdiek udal-korporazioan daukaten gehiengo osa baliatuta, 21.060.151,15 euroko ahalmena izango duen kontua gainditu zuten, aurreko urtean zehar jasandako diru-sarrera jaitsiera modu nabarmenean igarri gabe aurtengo finantzatan. "Izurriteak eragindako egoera dela-eta, datorren urteko diru-sarreren beherakada izan dugun arren, 2021erako onartutako kopurua 2020rako onartutakoaren antzekoa da; hori gauzatu ahal izateko, Udalean burututako kudeaketa ekonomikoki onari esker, aurreko urteetako aurrezkiak erabili izan dira", azaldu zuen Leire Bilbaok, Mungiako Udaleko Ekonomia, Ogasun eta Finantza alkateordeak aurtengo aurrekontuen inguruan. Bere eskutik, Ager Izagirre alkateak herritarren lehentasuna aipatu zuen: "Kontu berriei esker, mungiarrekiko ditugun konpromezuak betetzen jarraitu ahal izango dugu, pertsonak ardatz nagusia izanda".\nHerriko gobernuak xedatutakoaren arabera, mungiarren ongizatearekiko konpromezua izango da aurten Udalak jarraituko duen ildoa. Covid-19 gaixotasunak eragindako mundu mailako izurriteak gizarte mungiarrean sortu izan dituen, eta oraindik ere sortu ditzakeen, beharrizanei erantzutea izango da 2021eko lehentasunetako bat. Honetarako, hainbat dira Udalak hartuko dituen neurriak; esate baterako, herriko enplegu egoera hobetzeko sustapen edota formakuntza eta prestakuntzarako ekimenak aurrera eramatea. Bestalde, barne-ekonomiaren sustapenaren aldeko ekintzak ere izango dira, merkataritza, ostalaritza edo zerbitzu sektoreak laguntzeko proiektuak ere martxan jarriko dira, izan ere, hauek izan dira izurritearen ondorioak gehien pairatu duten sektoreetakoak dira.\nAldi berean, Gizarte Ekintza arlora bideratutako gastua handituko du Mungiako Udalak, Mungialdeko Gizarte Zerbitzuen Mankomunitatearen bitartez zerbitzu desberdinak ematen jarraitzeko; pertsona behartsuentzako elikagai banaketa, osasun-produktuak helaraztea, bakarrik bizi diren pertsona nagusientzako arreta zerbitzua, genero indarkeriaren biktimentzako atentzioa eta abar luze bat. 2021 urterako lehentasunen zerrendarekin jarraiki, udal-zerbitzuen eguneratze eta hobekuntza Udalaren helburuetako bat da, prozesuen eta izapidetzen digitalizaziorako baliabideak indartuta, zerbitzuak eta udal-informazioa herritar mungiarrei gehiago gerturatzeko eta errazteko. Beste alde batetik, covid-19aren inguruko prebentzioa ere indartuko du herriko gobernuak, bertoko kaleetako, udal-eraikinetako eta hezkuntza zentroetako garbiketa lanak areagotuta.\nAskoren esanetan, Mungiako gizartea Bizkaiako aktiboenetakoa da urtean zehar antolatzen diren ekintza ugariengatik. Aktibotasun maila hau eta, orokorrean, herriko bizitzari jarraipena emateko, Udalak kultur-, kirol- eta gizarte-elkarteen laguntzak mantenduko ditu. Era berean, planeta zaintzearen aldeko jarrerarekin jarraituko du Udalak, klima-aldaketaren aurkako borrokan aurrera pausoak ematen jarraituta eta energia-eraginkortasunaren aldeko apostua eginda urtean zehar. Honetarako, proiektu desberdinak jarriko dira martxan; adibidez, hobekuntza-lanak bideratuta argiteria publikoaren erainkortasuna areagotzeko eta hondakinen bilketarako.\nHerritarren iritziak ere pisu nabarmena izan du aurrekontu proiektua diseinatzerako orduan, izan ere, 2020an zehar egin zituzten iradokizun eta proposamen desberdinak aurrera eramateko aurrekontu-partehartzaileen partida gorde du Mungiako Udalak; esate baterako, umeentzako jolas-gune berria egitea Torrebillela parkean, 100.000 euro gordeta honetarako.\nHainbat izango dira urtean zehar Udalak martxan jarriko dituen inbertsio-proiektuak. Herriko kaleetarako zenbait interbentzio daude aurreikusita; batik bat bertoko asfaltatuak egoera egokian mantentzeko lanak, 200.000 euroko kostuarekin, eta herriko irisgarritasuna hobetzeko 100.000 euroko apostua eginda. Era berean, auzoetako zerbitzu eta azpiegiturak hobetzeko 125.000 euro bideratuko dira eta herriko ikastetxeetan ere zenbait berrikuntza ezarriko dira. Legarda Ikastetxeari dagokionez, pistaren estaldura berriztuko da 450.000 euroko inbertsioa eginda eta, Uriguen Haurreskolan, iturgintza lanek 45.000 euroko gastua suposatuko dute. Amaitzeko, futbol-zelaiko harmailak 200.000 eurogatik berriztuko dira aurten.\nMungiako ostalarien alde bogaka.\nEskualdeko hamaika pertsona kontratatuko ditu Mungiak.\nIntervenidas 336 plantas de marihuana y 21 kilos de cogollos en Mungia.


erabili.eus/ Euskararen normalizaziorako giltza\nHemen zaude: Sarrera » Euskara Patronatuaren plangintzak » Gurien » Euskararen normalizaziorako giltza\nEuskararen normalizaziorako giltza\n2004-04-06 / 07:08 / Azpeitiko Euskara Patronatua EUSKARA PATRONATUA\nEuskara azpeitiarren berezko hizkuntza da. Izan ere, euskarak azpeitiar egiten baikatu eta gure azpeitiar izenarekin nahiz izanarekin erabat uztartua baitago.\nBaina euskarak Azpeitian, gure artean, milaka urte egin dituen arren, oraindik, bizitzako esparru jakin batzuetara mugatuta daukagu: etxea, kalea eta eskola. Lanean, esate baterako, azpeitiar gehienek agiri-paperak erabat gazteleraz dituzte eta hala erabiltzen dituzte, nahiz eta, gaurko azpeitiar guztiek ikasketak euskaraz egiten dituzten eta euskaraz lan egiteko prestatuak dauden.\nHain zuzen ere, Euskara Biziberritzeko Plan Nagusiaren (EBPN) helburu nagusia euskara edonork, edonon eta edozertarako erabiltzea da. Azpeitiarrok goizean jaikitzen garenetik iluntzean oheratzen garen arte erabat euskaraz bizitzeko aukera izatea da EBPNren helburu nagusia. Eta helburu hori gizarteko hiru mailatan lortu behar dela dio EBPNk: maila pertsonalean, sozialean eta ofizialean.\nZer egin behar da azken helburua lortzeko?\nErabat euskaraz bizi ahal izatea lortzeko, hiru lan esparru edo lan-ildo finkatzen ditu EBPNk:\nEuskara belaunaldiz belaunaldi transmitituko dela eta etorkizunean ere iraungo duela bermatu behar da. Euskara ez dakienari irakatsi egin behar zaio eta, batez ere, haur euskaldunak izango ditugula bermatu behar dugu: oraingoak eta gerokoak. Alegia, euskara etxean ikasi behar du haurrak, gurasoengandik; eta hizkuntza ikasteko kate hori (gurasoak/seme-alabak) etenik izan ez dezan bermatu beharra dago.\nEuskararen erabilera gizarteko esparru guztietara zabaldu beharra dago: etxera, kalera, lanera eta edonora. Eta, horretarako, behar adina neurri hartu behar dira eta behar adina baliabide jarri behar dira.\nEuskarazko produktuak sortu behar dira eta ez edonolakoak, gutxien-gutxienez gazteleraz daudenen kalitate-maila berekoak: jostailuak, liburuak, diskak, antzerkiak, informatika-produktuak, filmak, aldizkariak, egunkariak, irratiak, telebistak ...\nBeraz, EBPNk indarrak non jarri behar ditugun finkatzen du: ibili beharreko bidea zein den esaten digu. Bide horretan pausoak nola eman behar diren tokian tokiko egoera kontuan hartuz egin behar da. Alegia, helburu berbera lortzeko herri batean bost pauso eman beharko dira eta beste batean hamar: hori tokian tokiko egoerak erakutsiko digu.\nAzpeitian, azpeitiarrek erabat euskaraz bizitzeko aukera izan dezaten, finkatu dugu egin beharreko bidea eta eman beharreko pausoak. Orain bidea egitea falta da, izan ere, bidea ibiliz egiten baita. Abiatu, behintzat, abiatu gara.\nEBPNri buruzko infomazio-sakonagoa (irakurtzeko gainean sakatu)\nEuskararen Erabilera Sustatzeko Plan Orokorra\nBiztanle eta euskaldunen erdiak EBPN-n sartuta\nEuskara Biziberritzeko Plan Nagusiaren (EBPN) txosten osoa (txosten hau irakurtzeko lehendabizi zure ordenagailuan gorde behar duzu)\nEBPNren hedapena toki mailako erakundeetan


Kordatu - Wikipedia, entziklopedia askea.\nKordatuen filumean (Chordata) ornodunak eta oso erlazionaturik dauden hainbat ornogabe sartzen dira. Guztiak batzeko erabiltzen diren ezaugarriak hauek dira:\nEuren bizitzako uneren batean notokorda bat garatzen dute.\nFaringean zakatzak dituzte.\nEndostilo bat dute.\nIsats gihartsu bat, ipurtzulotik atzerago.\nKordatuen filumak hiru azpifilum ditu:\nUrochordata - Larba garaian notokorda bat eta nerbio korda bat dute, baina heldu bihurtzean galdu egiten dute.\nCephalochordata - Hauek bizitza osoan zehar dute notokorda bat, baina ez dute ornorik.\nOrnodunak - Notokorda hezurrez estalitako bizkar-hezur batez aldatu da.\nSailkapen fenetikoa[aldatu | aldatu iturburu kodea]\nSailkapen fenetikoa, edo sailkapen klasikoan, Kordatuak bereiztu eta sailkatzeko honako zuhaitza eratzen zen:\nPetromyzontida - Lanpreak\nChondrichthyes - arrain kartalaginotsuak\nActinopterygii - Arrain gehienak\nActinistia - zelakantuak\nDipnoi - birikadun arrainak\nSailkapen honetan bereizketan ez dira egiten euren erlazio genetikoaren arabera, baizik eta ikuspegi orokor batean bereizteko erabiltzen diren ezaugarri batzuen arabera. Eskema tradizionalean arrainak (Pisces) klase bakarra osatzen zuten, baina gaur egun eskola fenetikoak lau talde ezberdinetan banatzen dituzte, kartalaginotsuak, hezurdunak, zelakantuak edo birikadunak direnaren arabera.\nSailkapen filogenetikoa[aldatu | aldatu iturburu kodea]\nSailkapen filogenetikoa, eskola kladistikoan oinarrituta izakien arteko harremanak euren arbaso komunen bereizketa puntuaren arabera sailkatzen dira. Honela azken urteetan Kordatuen sailkapenerako zuhaitz berriak proposatu dira eta asko dira oraindik aldatzen diren gauzak. Hala ere kordatuen sailkapen filogenetikoan oinarrituta honako taula hau proposatzen da:\nSailkapena oso ezberdina da, ikusten denez, eta honek bi sistemen arteko nahastea suposatu du. Adibide bat jartzearren Hegaztien kasua jar daiteke. Sailkapen tradizionalean hegaztiak ornodunen azpiko klase bat ziren, baina gaur egungo bereizketan enborretik bereizten azkenak izanda, Dinosauria ordenako azpimultzo bat baino ez dira.\nKordatuak erregistro fosilean[aldatu | aldatu iturburu kodea]\nGu barne hartzen duen filuma izanda interes handia sortu du beraren historia naturala eraikitzea. Orain dela urte gutxirarte erregistroan aurkitutako lehenengo kordatuak Ordoviziar garaiko arrain fosilak ziren, Siluriar garaian oso ugariak egin zirenak. Hala ere Burguess Shaleko aurkikuntza dela eta bertan ikusitako fosil bat gure filumaren lehenengo ordezkaria zela pentsarazten digu: Pikaia Gracilens. Izaki hau Kanbriar garaikoa da eta beraz arrainen fosilak baino zaharragoa. Azkeneko urteetan hainbat ikerlarik India eta Txinan Aurrekanbriarreko mikrofosil batzuk aurkitu dituzte euren esanetan kordatuen barnean sar daitezkeenak. Hala ere guzti hau oraindik eztabaida prozesuan dago.\nWikimedia Commonsen badira fitxategi gehiago, gai hau dutenak: Kordatu


Imanol Landa Blog-a: “Euskal Herrira itsasoz ailegatzeko atea Getxo da”\nBerria / Bizkaiko Hitza\nBizi-kalitateari dagokionez Euskal Herrian Getxo "erreferentea" dela dio Imanol Landa alkateak (Getxo, 1966). Hirugarrenez alkate aukeratzen badute, horri eustea izango da haren lehentasunetako bat. Beste hiru ere aipatu ditu: "jarduera ekonomikoa bultzatzea, gizarte kohesioa sendotzea eta gardentasuna eta partaidetza indartzea".\nBizkaian hil den azken etxebakoaren gorpua Getxon agertu da, hondartzan.\nGizarte modura gogoeta sakon bat egin behar dugu. Eta instituzio guztien arteko erantzun bateratua eman behar dugu. Ezin da izan ezberdina etxebakoa bizi den herriaren arabera. Berdina izan beharko litzateke ematen zaien zerbitzua, herri batean egon edo beste batean. Getxoko Udalak baditu hainbat programa martxan. Ez bakarrik diru laguntzen bitartez. Baditugu hitzarmenak eta elkarlanak herrian lan egiten duten elkarteekin. Horren adibide da Algortako portu zaharrean mojek duten jantokia. Sortarazi elkartearekin ere lan egiten dugu. Badaukagu kalean bizi direnei negua datorrenean aterpea emateko programa, ostatuen bitartez.\nDuela hilabete eskas bukatu zen zabor biltzaileen greba. Enpresak esandakoaren arabera, udalak horretarako aurrekontua jaitsi duelako egin behar izan ditu murrizketak lantaldean.\nGuk zerbitzuaren kudeaketa eskaintza atera genuen aurreko hamar urteetan urtero ordaintzen genuen kopuruan. Gero, enpresek aurkeztu zituzten euren proposamenak. Kasu honetan, esleipena egin zen %15eko jaitsierarekin. Ez dut uste oso nabarmena denik. Eta gauza bat argi dago: lehen momentutik nik esan nuen lan gatazka baten aurrean geundela eta hori konpontzeko lekua negoziazio mahaia dela. Mahai horretan bilatu behar zen irtenbidea, eta azkenean halaxe egin zen. Udalak kontratuan koma bat ere ez du aldatu. Adostasuna lortu badute, zer esan nahi du? Kontratua ez dela arazoa izan. Badakigu oso luze joan dela. Gu ere Getxoko bizilagunak gara, eta guk ere sufritu dugu herritar moduan. Alde horretatik, barkamenak eskatzen dizkiet getxotarrei. Ez zuten zertan egoera hori sufritu.\nGetxo antzokiko lanak aurreikusitakoa baino askoz garestiago direla salatu du behin eta berriz oposizioak. Zelan justifikatzen dituzu gastu horiek?\nGetxo antzokiaz hitz egiten dugunean, zertaz ari gara? Horrela esanda, antzokiaz bakarrik ari garela dirudi. Baina obra horien barruan daude musika eskola, San Nikolas inguruaren urbanizazioa eta aparkalekuak. Hasierako proiektuak ez zituen horiek guztiak aurreikusten. Gogoan dut antzokiaren proiektua proposatu genuenean, PPk aparkalekuak eskatu zituela. Azkenean, egin dira, eta hori ez zegoen aurreikusita. Antzokiak berak ere aldaketak izan ditu, auzokideen eskaeren arabera. Hasierako proiektua aldatu egin da, hobetu egin da, herritarrek hala eskatuta. Eta horrek gastuak sortzen ditu.\nGarraio partzuergoak Ibarbengoan egin asmo duen aparkalekuak ere protestak eragin ditu. Herrian geratzen diren azken ortuak desagertuko direla salatu dute, besteak beste.\nBitxia da ikustea, adibidez, Zubietako esparruan alokatzeko ortuak eskainiko direla, eta horren kontra agertu direla hainbat elkarte. Batzuk alde, beste batzuk kontra. Ortuak bai, baina hemen ez. Batzuetan oso gauza bitxiak ikusten ditut herrian. Baina nik uste dut lehen sektoreari buruz gogoeta egin aurretik gauza batzuk argitu behar ditugula. Zein da lehen sektorearen errealitatea Getxon? Badugu sektore indartsu bat? Herri nekazaria da? Nik ez dut ortuen kontra ezer, baina ikusi behar da ekinbiderik dagoen, zenbateko babesa duten, non egin nahi diren eta norenak diren lurrak. Ni gogoeta egiteko prest nago, baina argi daukat Tosuren inguruko auzia ez doala hortik. Zuzenean aparkalekuaren kontrako mugimendua da. Hori izan da behin eta berriro zabaldu duten mezua. Eta nik uste dut aparkalekua ezinbestekoa dela. Aparkaleku horrek inguruko bizilagunei zerbitzua emango die, eta baita eskualde guztitik Getxora metroa hartzera etortzen direnei, hemen maiztasun handiagoa dutelako. Bizilagunek esan izan didate jende askok egun osoa euren auzoan edukitzen dutela aparkatuta, metroa hartzera autoz etortzen direlako. 70 zentimogatik autoa egun guztirako utzi ahal izango dute aparkaleku horretan.\nNoiz egingo dute lo lasai Gobela inguruko bizilagunek?\nAlkate honek zuzenean bizi izan zituen 2008ko uholdeak: ekainaren 1ean eta 8an. Ez dut inoiz ahaztuko. Eta arazoari konponbidea bilatzeko konpromiso sendoa hartu nuen. Aurretik ere gauza garrantzitsuak egin dira. 1994an eraiki zen Erromoko isurbidea, eta, horri esker, Erromo eta Areetako bizilagunek ez dute uriolarik eduki gehiago. Edozein modutan, 2008an konpromisoa hartu genuen arazo honi aurre egiteko. Batzorde berezi bat osatu genuen, auzokide guztiekin eta alderdi denekin. Eta Ura agentziarekin elkarlanean gabiltza. Proiektua zehaztu zen, osoko bilkuran onartu zen, eta fasez fase garatzen ari gara. Salsidun eta Negurin egin ditugu lanak; orain Erromon gabiltza. Errekaganekoa urte bukaeran amaituko da. Eta esleipen prozesuan dago Fadurakoa. Egindako obrek eragin zuzena daukate. Auzokideek esan izan didate segurtasunean eta lasaitasunean asko irabazi dutela. Teknikarien arabera, Errekaganeko obra hori erabakigarria izango da.\nTurismoaren aldeko apustua egin du udalak, eta datu onak lortzen ari zarete. Getxo herri turistikoa izatea da helburua?\nEz Getxon bakarrik: Bilbon, Bizkaian, Euskal Herrian turismoa sektore ekonomiko interesgarria da. BPGaren %7an dabil. Badago aukera jarduera ekonomikoa sustatzeko eta aberastasuna lortzeko. Eta Getxok badauzka lehen mailako baliabideak horretarako: Bizkaiko Zubia, portu zaharra, kirol portua, Galeako pasealekua eta beste hainbat gauza. Gurtzeruen kaia ere hor dugu. Euskal Herrira itsasoz ailegatzeko atea Getxo da. Baina guk ez dugu nahi atea izatea bakarrik, baizik eta gure atartean jendea geratzea. Eta bagabiltza horretan lanean.\nEuskararen ordenantza onartu nahian ibili zarete azkenaldian, baina azkenean ez duzue lortu.\nEz dugu adostasunik lortu EH Bildurekin. Baina Getxon oso harro gaude herriak euskararen alde duen konpromisoarekin. Erakundeen aldetik egiten den ahalegina oso garrantzitsua da. Aurrekontua itzela da: 1,6 milioiren bueltan gabiltza urtero. Euskalgintzarekin lan egiten ari gara. Haiek ere sekulako lana egiten ari dira. Merkataritzara, kirol esparrura, kulturara eta bizitzako beste hainbat arlotara euskara zabaltzeko indar handia egin dugu.\nIaz Europako Kirol Hiria izan zen Getxo. Zer balantze egin duzue?\nAitorpen hori oso garrantzitsua izan da guretzat. Herrian kirol arloko eragileek sekulako lana egiten dute, Getxo Kirolak erakundeak eta bestelako elkarteek. Eta hori aitortu zaigu. Lerro berriak zabaltzeko balio izan digu. Kirolaz gain, osasunaz ere hitz egiten ari gara. Ariketa fisikoa sustatzea izan da garrantzitsuena. Alde horretatik, aitzindariak gara Euskal Herrian. Adibidez, Osakidetzagaz batera, Kirol Errezeta ipini genuen martxan, eta harro gaude horretaz. Guk proposatu genuen ekinbidea izan da, eta orain beste herri batzuetara zabaltzen ari dira. Harro gaude lortutakoarekin.


Haurrentzako galtzerdiak nola aukeratu - Haurra Arropa\nBitxiak Kaxak Eta Biltegia\nInspirazioa Eta Ideiak\nHaurrentzako galtzerdiak nola aukeratu\nUmetxoentzako galtzerdiak erostea negu honetan zure haurrari egingo dizkizun erosketa ugarietako bat da.\nHaurtxo baten guraso izango bazara edo laster izango bazara, ziurrenik konturatu zara zure haurrak zenbat gauza behar dituen! Haurtzaindegia hornitzea dirutza txikia izan daiteke, baina zorionez lagunak eta senideak erreskatera etorriko dira eta haurrentzako opari ugari botako dizkizute. Haurrentzako funtsezko gauzak autoaren eserleku bihurgarri batetik haurrentzako galtzerdietara eta bitarteko guztietara joan daitezke.\nHaurtxoentzako pixoihaletarako poltsetarako aukera dotoreak\n10 merkatuko haurtxoentzako jostailurik coolenak\nHaurren autoentzako eserlekuen estalkien motak\nHaurrak azkar bihurtzen dira haur txikietara. Baliteke zure haurtxoak arropa asko ez janztea, baina elementu hauek funtsezkoak izan daitezke:\nSoinekoak : Bilatu elastikoa duten bata. Hauek bikainak dira gauean haurtxoarekin janzteko pixoihala aldatzeko errazak izan daitezen.\nPijama : Oinetako pijamak zure haurtxoa gauean estalita egotea bermatuko du. Pijamak estilo anitzekoak dira, pieza bakarrekoak eta bi piezak barne.\nOnesies : Mahuka motzekoak eta mahuka luzeko onesies-ak ezinbestekoak dira! Hauetako batzuk beharko dituzu esku artean.\nTops eta beheak : Felpako jogging jantziak edo denim praka eta jertse politak direla, gailur eta beheko solairu asko hornitu nahi dituzu. Haurtxoak arropa multzo ugari igaro ditzake egunero, jaio ondorengo lehen aste horietan.\nJertsea edo jaka : Mantendu zure haurra bero jertsearekin edo jakarekin.\nGaltzerdiak : Mantendu haurraren behatzak polita eta txigortuak galtzerdi epel batzuekin. Bilatu galtzerdi egokiak baina haurraren zirkulazioa moztuko ez dutenak.\nOinetakoak : Hauek ez dira funtsezkoak, haurtxoek oinetakoak behar ez dituztelako, baina estilo politak daude!\nUmeentzako galtzerdiak : Maite al duzu zure neskatoari soineko zaporetsu horiek jartzea? Hala bada, atsegina eta epela mantendu nahi duzu galtzerdiekin ere.\nHaurtxoentzako galtzerdiak aukeratzea\nUmeentzako galtzerdiak kolore eta material ugaritan daude. Udako hilabeteetan galtzerdiak edo hanka biluziak oso ondo dauden arren, neguan neskatoaren hankak bero mantendu nahi dituzu. Horrek ez du esan nahi beti prakekin jantzi behar duzunik. Haurrentzako galtzerdien hornidura ona erosi besterik ez duzu bere soinekoekin bat etortzeko. Gogoan izan puntu hauek erosketak egitean:\nNeurria : Aukeratu hazkundea ahalbidetuko duten galtzerdiak. Ez duzu galtzerdi estutuak erosi nahi. Begira galtzerdien eraikuntza ere. Batzuetan behatzeko josturak haurraren larru samurra narritagarria izan daiteke.\nAukera materialak : Kontuan hartu materiala erosi aurretik ere. Badira artilea nahasten duten galtzerdiak, zalantzarik gabe epelak, baina zure haurraren larruazalaren narritadura agertzen bada, kendu galtzerdiak lehenbailehen. Ahal izanez gero, bilatu material transpiragarria eta joskera indartuak. Gogoratu, zenbat eta material meheagoa, orduan eta galtzerdiak gehiago izango direla korrika egiteko. Kontuan hartu zure estatuko klima eta erosi herrialdeko gune hotzagoetarako lodiagoak diren galtzerdiak.\nKolore aukeraketak : Haurtxoentzako galtzerdiak kolore askotakoak dira, zure haurraren jantziekin nahastu eta parekatu ahal izateko. Ziurtatu galtzerdi zurien pare badituzu, edozer gauza izango dela.\nHaurrek arropa janzten ez dutenez, egoera egokian erabilitako galtzerdiak erostea posible da. Begiratu birsaldu dendak, bidalketa salmentak, garaje eta patioko salmentak eta baita online enkante guneak ere eBay merkealdietarako. Baliteke ontziratuta erostea. Batzuetan galtzerdiak denboraldi amaierako salmenten salmentetan aurki ditzakezu bertako saltoki handietan ere. Begiratu honako gune hauek haurtxoentzako hautaketa estuagoak lortzeko:\nAzala Zainketa Markak Haurra Jokabidea, Garapena & Gurasoak Makillaje Osagarriak Frantses Aurkezpenak Kirolak Eta Fisioa\nGabonetako Liburuak Eta Filmak\nKanpina, Mendi-Ibiliak, Motxilara Gear Eta Ekipamendua\nkardinal bat zure patioan agertzen denean zeruko bisitaria da\nbourbon eta whiskia berdina da\nnola konpondu ur orbanak egurrean\nzer nahasten duzu rumchatarekin\nnoiz arte bizi dira dumbo arratoiak\nsemearentzako oparia ezkontza egunean\nFeng Shui Bedroom Ideiak